CELEX: 52011PC0839
Language: sl
Date: 2011-12-07
Title: Predlog UREDBA EVROPSKEGA PARLAMENTA IN SVETA o vzpostavitvi evropskega sosedskega instrumenta

|
			
		
		
		52011PC0839
		
			Predlog UREDBA EVROPSKEGA PARLAMENTA IN SVETA o vzpostavitvi evropskega sosedskega instrumenta /* COM/2011/0839 konč. - 2011/0405 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Splošno ozadje
V členu 8 Pogodbe o Evropski uniji
(PEU) je določeno, da mora Evropska unija (EU) razviti posebne odnose z
državami v svojem sosedstvu, da ustvari območje blaginje in dobrega
sosedstva na mejah EU. Evropska sosedska politika (ESP) je nastala
leta 2004 in vključuje 16 partneric vzhodno in južno od meja EU, in
sicer Alžirijo, Armenijo, Azerbajdžan, Belorusijo, Egipt, Gruzijo, Izrael,
Jordanijo, Libanon, Libijo, Moldavijo, Maroko, Zasedeno palestinsko ozemlje,
Sirijo, Tunizijo in Ukrajino. V okviru ESP ponuja EU svojim sosedam
privilegiran odnos, ki temelji na vzajemni zavezanosti vrednotam in
načelom, kot so demokracija in človekove pravice, pravna država,
dobro upravljanje, načela tržnega gospodarstva in trajnostni razvoj,
vključno s podnebnimi ukrepi. Drugi cilji politike so še politično
združevanje in globlje gospodarsko povezovanje, povečana mobilnost in
okrepljeni osebni stiki. ESP se financira iz posebnega instrumenta – Evropskega
instrumenta sosedstva in partnerstva, ki zajema 16 navedenih partnerskih držav
ter Rusijo.
Razlogi za predlog in njegovi cilji
Po uvedbi ESP in Evropskega instrumenta
sosedstva in partnerstva se je zvrstilo več pomembnih dogodkov. 
Analiza in ocena sprememb v odnosu EU do
njenih sosed ter dogodkov, do katerih je prišlo od uvedbe ESP, sta bili
opravljeni v okviru strateškega pregleda ESP. Zato je bila zasnovana nova
vizija ESP, kot je opisano v skupnem sporočilu visoke predstavnice EU za
zunanje zadeve in varnostno politiko ter Evropske Komisije „Nov odziv na
spremembe v sosedstvu“, sprejetem 25. maja 2011, in sklepih Sveta,
sprejetih 20. junija 2011. Novi pristop zlasti zahteva večjo
podporo partnericam, ki so zavezane oblikovanju demokratične družbe, in
izvajanju reform v skladu z načeloma „več za več“ in „vzajemne
odgovornosti“, določa pa tudi strateški okvir politike za odnose EU s
svojimi sosedami.
Čeprav je Evropski instrument sosedstva
in partnerstva splošno priznan kot uspešen instrument podpore sosedske
politike EU, se je na podlagi pregleda politike ESP ter drugih ocen,
izkušenj in javnih posvetovanj pokazalo, da obstaja veliko vprašanj, ki jih je
treba rešiti v prihodnosti s prilagoditvijo zadevnega instrumenta, da bi postal
odziv EU še učinkovitejši. Ta vprašanja so zlasti:
·                        
Uporaba načela „več za več“: To načelo je ključni vidik
prenovljene sosedske politike. Omogoča veliko večje razlikovanje med
partnericami glede na njihovo zavezanost skupaj dogovorjenim vrednotam in
ciljem ter zlasti partnerstvu z EU na podlagi demokracije in skupne blaginje.
Finančne spodbude za partnerice, ki izvajajo najbolj ambiciozne reforme,
so pomemben vidik novega pristopa. Prihodnji evropski sosedski instrument bi
moral kot instrument, ki se izvaja na podlagi politike, odražati to ključno
načelo, zlasti pri načrtovanju programov in dodeljevanju podpore
partnericam. 
·                        
Zahtevnost in dolžina postopka načrtovanja
programov: Pri postopku načrtovanja programov, ki
se trenutno uporablja, je treba opraviti več obsežnih posvetovanj in
veliko drugih postopkovnih korakov, kar povprečno traja 18 mesecev.
Zaradi dolžine postopka načrtovanja programov pomoč ni tako
učinkovita, kot bi lahko bila. Obseg programskih dokumentov (strateških
dokumentov države) v okviru Evropskega instrumenta sosedstva in partnerstva je
enak formatu, ki se uporablja na področju razvojnega sodelovanja. To
pomeni, da se v dokumentih poda obširna analiza stanja v posamezni državi, kar
postopek še podaljšuje. Vendar je v primeru sosedske regije stanje
drugačno. Analiza držav se za večino partneric (držav, ki so z EU
sklenile akcijski načrt ali se z njo dogovorile o enakovrednem sklopu
skupnih ciljev) vsako leto pripravi v posebnih poročilih o napredku,
zaradi česar bi bilo mogoče izpustiti splošni del strateškega
dokumenta države. Torej obstajajo potreba in možnosti, da se postopek
načrtovanja programov racionalizira in skrajša ter se bolj usmeri k svojim
ciljem.
·                        
Področje uporabe instrumenta: Področje uporabe Evropskega instrumenta sosedstva in partnerstva
trenutno zajema izvajanje sporazumov o partnerstvu in sodelovanju,
pridružitvenih sporazumov ali drugih ustreznih sporazumov, spodbujanje dobrega
upravljanja ter pravičnega socialnega in gospodarskega razvoja.
Vključuje tudi zelo širok seznam 29 tematskih področij sodelovanja,
ki so podrobno opredeljena in enakovredno obravnavana, zaradi česar je
zelo težko določiti temeljne cilje in osredotočenost ESP.
Načrtovanje programov odraža ta širok pristop in v več primerih je
prišlo do težav pri zagotavljanju skladnosti med politiko in sodelovanjem.
Prihodnji zakonodajni predlog za evropski sosedski instrument bo pripomogel k
boljši racionalizaciji področja uporabe instrumenta in krepitvi povezav z
ustreznimi notranjimi politikami, hkrati pa bo omogočil instrumentu, da
ohrani svojo prožnost.
·                        
Delno zastarele izvedbene določbe in
neskladnost med zunanjimi instrumenti: Oddelek sedanje
uredbe o Evropskem instrumentu sosedstva in partnerstva, ki vsebuje njene
izvedbene določbe, je v nekaterih delih zastarel in torej ni več
primeren za urejanje izvajanja pomoči v sosedski regiji. Poleg tega tudi
izvedbene določbe Evropskega instrumenta sosedstva in partnerstva in
drugih instrumentov s področja zunanjih ukrepov niso skladne. Mehanizme
prilagodljivosti je mogoče izboljšati, da bodo usklajeni z novim okvirom
politike. Da bi se obravnavala zgornja vprašanja in dosegla večja
skladnost in poenostavitev, je bila pripravljena ločena horizontalna
okvirna uredba, ki vsebuje vse splošne in ponavljajoče se določbe. Ta
nova horizontalna uredba zajema tudi posebnosti izvajanja evropskega sosedskega
instrumenta. Tako bo mogoča posodobitev izvedbenih določb in rešeno
bo vprašanje neskladnosti med zunanjimi instrumenti. Poleg tega se bodo z novo
horizontalno uredbo povečali jasnost pravil ter učinkovitost in
skladnost ukrepanja Unije. 
·                        
Določbe o čezmejnem sodelovanju: Čezmejno sodelovanje je poseben del odnosa med EU, partnericami
ESP in Rusijo, ki omogoča izvajanje skupnih pobud na podlagi skupnih
pravil na obeh straneh meje EU. Sistem deluje sorazmerno dobro, vendar so
posvetovanja z zainteresiranimi stranmi pokazala potrebo po nekaterih
spremembah, ki bodo vplivale na Uredbo. Te spremembe vključujejo
razširitev geografske upravičenosti, da se vključijo pomembna
gospodarska, socialna in kulturna središča, ki so pomembna za pravilno
delovanje programov; polno uporabo „deljenega upravljanja“, ki vključuje
države članice kot podpisnice finančnih sporazumov; posebna pravila
za sofinanciranje s strani partnerskih držav in poseben status Rusije. Potrebne
bodo daljnosežne spremembe uredbe Komisije o določitvi izvedbenih pravil
za programe čezmejnega sodelovanja, predvsem kar zadeva načine
upravljanja.
·                        
Povezave z notranjimi instrumenti/politikami: ESP predvideva postopno politično združevanje in
gospodarsko povezovanje partneric z EU. Pri usmerjanju tega procesa so zelo
pomembne notranje politike EU in načela tržnega gospodarstva. Kar zadeva
sosedske države, imajo številne pobude čezmejni vidik, ki je bil do zdaj
slabo obravnavan. Opazna izjema je čezmejno sodelovanje, ki omogoča
obravnavanje skupnih izzivov in ciljev z enim sklopom pravil in združevanjem
virov iz notranjih in zunanjih virov financiranja proračuna EU. Na drugih
področjih, kot so infrastruktura, energija[1], transport[2],
razvoj MSP[3] in industrijsko
sodelovanje, vključno s turizmom, IKT[4], zaposlovanje in
socialna politika[5], migracija in varnost,
sodstvo, boj proti drogam, visokošolsko izobraževanje, kultura, raziskave in
inovacije[6], okolje, podnebni ukrepi[7],
pripravljenost na nesreče in sodelovanje pri pomorskih zadevah, je
mogoče okrepiti povezave med notranjimi politikami in instrumenti ter ESP
in evropskim sosedskim instrumentom. Uredba o evropskem sosedskem instrumentu
bo v tem smislu spodbujala dopolnjevanje, skladnost in vključevanje
prednostnih področij EU v skladu s strategijo Evropa 2020, pri
čemer bo še vedno osredotočena na glavne cilje ESP. ESP partnericam
omogoča sodelovanje pri delu agencij in v programih EU. Vprašanje
dolgoročnega financiranja sodelovanja partneric ESP pri delu agencij in v
programih EU je zato treba ustrezno obravnavati in, kadar je primerno,
dodeliti finančni prispevek iz evropskega sosedskega instrumenta,
vključno z vzpostavitvijo ustreznih trajnostnih mehanizmov izvajanja.
·                        
Spremembe v odnosih z Rusijo: Rusija je edina upravičenka Evropskega instrumenta sosedstva in
partnerstva, ki ni zajeta z ESP. Kakor vse ostale države, je Rusija
upravičena do sredstev Evropskega instrumenta sosedstva in partnerstva,
namenjenih dvostranskim, večdržavnim in čezmejnim programom. Vendar
se je fiskalni položaj Rusije bistveno izboljšal, zato ima manj potreb po
velikih zneskih finančne pomoči. Rusija si prizadeva, da bi bila
enakovredna partnerica, in je sama postala donatorka. Zato je v obdobju
2007–2013 prejela le majhno dodelitev iz sredstev za dvostranske programe
Evropskega instrumenta sosedstva in partnerstva. Sodelovanje v okviru
večdržavnih programov se nadaljuje v skladu z načelom sofinanciranja
s strani EU in Rusije. Zlasti je treba omeniti, da Rusija sofinancira programe
čezmejnega sodelovanja. To odraža spremembe v položaju Rusije kot
strateške partnerice, pri čemer morajo sofinancirani projekti koristiti
obema stranema. 
Prihodnji evropski sosedski instrument je
treba uskladiti z novo vizijo ESP in obravnavati posebne izzive ter vprašanja,
kot so opredeljeni zgoraj. 
2.           REZULTATI POSVETOVANJ Z ZAINTERESIRANIMI
STRANMI IN OCENE UČINKA
Posvetovanja z zainteresiranimi stranmi 
Zakonodajni predlog o evropskem sosedskem
instrumentu temelji na obširnem postopku posvetovanj. V ta postopek so bila
vključena javno posvetovanje o zunanjem financiranju, opravljeno za vse
instrumente s področja zunanjih ukrepov EU, ter posebna posvetovanja v
okviru strateškega pregleda evropske sosedske politike in posvetovanja v zvezi
s čezmejnim sodelovanjem. Posvetovanja so potekala tudi o prihodnosti
razvojne politike EU.
Javno
posvetovanje o financiranju zunanjih ukrepov EU
Komisija je med
26. novembrom 2010 in 31. januarjem 2011 organizirala javno
posvetovanje o prihodnjem financiranju zunanjega ukrepanja EU. Posvetovanje je
potekalo prek spletnega vprašalnika, ki ga je spremljal razlagalni dokument z
naslovom: „Kakšno naj bo financiranje zunanjih ukrepov EU po
letu 2013?“, ki sta ga pripravili Komisija in Evropska služba za zunanje
delovanje (ESZD). V prejetih 220 prispevkih se je odražal širok in
raznolik odziv na problematiko, ki ponazarja raznovrstnost struktur,
stališč in tradicij zainteresiranih strani, dejavnih na področju
zunanjega ukrepanja. 
Večina vprašanih je potrdila, da
finančna podpora EU glavnim področjem, ki se financirajo prek
finančnih instrumentov EU za zunanje ukrepanje[8],
zagotavlja bistveno dodano vrednost. Veliko jih navaja, da je merilo dodane
vrednosti EU glavna motivacija za delovanje v prihodnosti. EU naj bi
izkoristila svojo primerljivo prednost, ki je vezana na njeno prisotnost na
terenu po vsem svetu, obširno strokovno znanje, nadnacionalno naravo, njeno
vlogo koordinatorja in ekonomijo obsega. 
Skoraj vsi vprašani so zagovorniki bolj
diferenciranega pristopa, ki upošteva položaj upravičencev in temelji na
jasnih merilih, s katerimi bi se povečal vpliv finančnih instrumentov
EU. Izražena je bila tudi široka podpora pogojevanju pomoči s spoštovanjem
človekovih pravic in manjšin, z dobrim upravljanjem in raznolikostjo
kulturnih izrazov ali s kakovostjo politik upravičencev ter njihovo
sposobnostjo in pripravljenostjo, da jih uveljavijo v praksi.
Posvetovanja v okviru strateškega pregleda
ESP
Evropska služba za zunanje delovanje je v
okviru strateškega pregleda politike, ki se je začel julija 2010,
organizirala posebna posvetovanja s predstavniki držav članic EU in
partnerskih držav ESP. V posvetovanja so bila vključena vprašanja
financiranja ESP, zlasti v okviru Evropskega instrumenta sosedstva in
partnerstva, ter dolgoročne vizije ESP in srednjeročnih ciljev
politike. 
Posvetovanja so pokazala, da je Evropski
instrument sosedstva in partnerstva zelo spremenil potek zagotavljanja
pomoči EU, vendar pa je bilo ugotovljeno tudi, da so potrebne
nadaljnje izboljšave. Veliko držav članic poudarja, da je treba izboljšati
skladnost med politiko in finančno pomočjo, ki jo zagotavlja
instrument. Več vprašanih je poudarilo, naj se sredstva dodeljujejo na
podlagi uspešnosti. Veliko jih je izpostavilo, kako pomembno je izboljšati
hitrost, učinkovitost in prožnost finančne pomoči pri odzivanju
na pojavljajoče se potrebe. 
Partnerske države so poudarile, da mora
gospodarsko povezovanje, odpiranje trga in regulativno zbliževanje spremljati
ustrezna finančna podpora. Izpostavile so tudi pomen spodbujanja tujih
naložb. 
Posvetovanja z zainteresiranimi stranmi o
čezmejnem sodelovanju 
Posebna posvetovanja o čezmejnem
sodelovanju so bila organizirana z vsemi zainteresiranimi stranmi. Proces se je
začel na konferenci o čezmejnem sodelovanju v Bruslju
februarja 2011, nato je bil maja oziroma junija 2011 zainteresiranim
stranem poslan vprašalnik o prihodnjem regulativnem okviru (vključno z
izvedbenimi pravili o čezmejnem sodelovanju). Rezultati kažejo na potrebo
po prilagoditvi nekaterih določb, da bi se povečala učinkovitost
čezmejnega sodelovanja. Cilj predlaganih sprememb je bolje uskladiti
prednostne naloge zunanje politike EU in kohezijsko politiko EU, zlasti z
nadaljnjim približevanjem čezmejnega sodelovanja na zunanjih mejah EU
pravilom evropskega teritorialnega sodelovanja. Nato je bil
20. septembra 2011 organiziran posvetovalni sestanek z državami
članicami v Bruslju, 18–19. oktobra 2011 pa z zainteresiranimi
stranmi v Budimpešti. 
Javna posvetovanja o „razvojni politiki EU“
Komisija je objavila zeleno knjigo „Razvojna
politika EU v podporo vključujoči rasti in trajnostnemu razvoju“ ter
organizirala javno posvetovanje, ki je potekalo od 15. novembra 2010
do 17. januarja 2011. Veliko vprašanih poudarja, da je URP[9]
le del sredstev za razvoj in jo je treba obravnavati kot dopolnilo sredstvom,
pridobljenim doma, tujim naložbam, trgovini in nakazilom. Navedli so, da je
potrebna večja skladnost razvojne politike EU, zlasti v zvezi z državami s
srednjim dohodkom. Izražena je bila načelna podpora skupnemu
načrtovanju programov pomoči, ki ga je treba uvesti postopoma, in
sicer najprej v državah, v katerih bi prineslo očitno dodano vrednost. 
Predlog o evropskem sosedskem instrumentu v
veliki meri temelji na rezultatih teh posvetovanj. Med glavne vidike, ki so
bili vključeni v prenovljeni instrument, sodijo dodelitve na podlagi
razlikovanja in uspešnosti, nov pristop, povezan z načrtovanjem programov
in izboljšanjem skladnosti politike in pomoči, sprememba pravil o
čezmejnem sodelovanju in določbe za izboljšanje učinkovitosti in
prožnosti podpore.
Ocena učinka
Posebno oceno učinka za prihodnji
evropski sosedski instrument sta skupaj pripravili Evropska služba za zunanje
delovanje in Evropska komisija.
V oceni učinka so bile proučene
naslednje štiri možnosti: 
·                        
Možnost 0: „neukrepanje
EU“; EU ustavi zagotavljanje finančne podpore prek posebnega
instrumenta za sosedske države.
·                        
Možnost 1: „brez
sprememb“; ohraniti sodelovanje z zadevnimi državami strogo v okviru
obstoječe uredbe Evropskega instrumenta sosedstva in partnerstva.
·                        
Možnost 2: „prilagajanje
sedanje ureditve“; prihodnji zakonodajni predlog mora nastati na podlagi
sedanje uredbe Evropskega instrumenta sosedstva in partnerstva in uvesti nekaj
bistvenih sprememb, ki bodo upoštevale nov okvir politike in specifične
cilje. V okviru te možnosti je bilo predlaganih več podmožnosti, ki se
nanašajo na: načelo razlikovanja; postopek načrtovanja programov;
področje uporabe instrumenta ter skladnost med politiko in pomočjo;
pravila o čezmejnem sodelovanju; izvedbene določbe, zlasti da se
omogoči večja prožnost; povezave z notranjimi politikami in
instrumenti ter geografsko področje uporabe evropskega sosedskega
instrumenta.
·                        
Možnost 3: „Priprava
popolnoma novega instrumenta“ z drugačnim geografskim področjem
uporabe in cilji, ki so širši ali pa se razlikujejo od tistih iz ESP. 
Glede na verjetne gospodarske, socialne,
okoljske in druge učinke vsake od možnosti je bilo ugotovljeno naslednje:
·                        
Prekinitev ukrepov EU (možnost 0) bi bistveno
zmanjšala in oslabila trajnost do zdaj doseženih učinkov; prav tako bi
negativno vplivala na splošne odnose EU s partnericami ESP.
·                        
Če se sedanji instrument (možnost 1) ne
spremeni, bi to povzročilo vrsto pozitivnih gospodarskih, socialnih in
okoljskih učinkov v partnerskih državah.
·                        
Če bi instrument spremenili (možnost 2), bi se
pozitivni gospodarski, socialni in okoljski učinki, doseženi s sedanjo
ureditvijo, okrepili, poleg tega pa bi se povečali še pozitivni
učinki na področju upravljanja, in sicer predvsem z uporabo
načela „več za več“. 
·                        
Priprava popolnoma novega instrumenta (možnost 3)
bi negativno vplivala zlasti na skladnost ukrepov EU s cilji ESP in načela
verodostojnost EU v regiji.
Na podlagi analize in ponderiranja
različnih vplivov (svetovnih, gospodarskih, socialnih, okoljskih) sta bili
možnosti 0 in 3 izključeni, saj z njima ne bi bilo mogoče doseči
pozitivnih učinkov, poleg tega pa tudi ne bi pripomogli k izpolnitvi
ciljev ESP. Če bi se odločili za možnost 2, bi bilo najverjetneje, da
bi se dosegel pozitiven učinek, obstoječi okvir sodelovanja pa
prilagodil novemu okviru politike, ciljem ESP in izzivom, ki so bili
opredeljeni na podlagi ocen in izkušenj. Možnost 1 je druga najboljša možnost,
s katero se pozitivni učinki ohranjajo, ne omogoča pa izpolnitve
ciljev nove ESP niti ne rešuje izzivov in posebnih problemov, ugotovljenih v
okviru sedanje ureditve. 
Zato bi bila najprimernejša možnost 2.
3.           PRAVNI VIDIKI PREDLOGA
Člen 8 PEU določa bistvene
usmeritve in je podlaga za ESP. Pravna podlaga za instrument financiranja, ki
omogoča podporo ESP, tj. prihodnji evropski sosedski instrument, sta člen 209(1)
in člen 212(2) PDEU[10].
Subsidiarnost
Kar zadeva subsidiarnost, ukrepanje na ravni
EU zagotavlja bistveno dodano vrednost, in sicer zaradi več dejavnikov:
·                        
EU je najprimernejša partnerica za zagotavljanje
pomoči v sosedskih državah, v katerih je prilagajanje pravilom,
standardom, smernicam in ukrepom EU eden ključnih ciljev politike.
Nekatere vrste podpore, kot so spodbujanje gospodarskega vključevanja na
notranji trg EU, dostop do schengenskega območja ali sodelovanje v
programih EU, lahko zagotovi le EU. Zato je EU vodilna partnerica v
sodelovanju z večino držav ESP, to vlogo pa splošno priznavajo države
članice, mednarodne finančne institucije in drugi donatorji.
Pomoč sosedam EU, da se približajo politikam, pravilom in standardom EU,
je ključno gonilo za reforme v državah partnericah ESP. 
·                        
27 držav članic, ki delujejo v skladu s
skupnimi politikami in strategijami, EU omogoča edinstven vpliv pri
spopadanju s svetovnimi izzivi. Ukrepanje na nacionalni ravni je lahko omejeno
in razdrobljeno, saj so projekti pogosto premajhni, da bi trajnostno spremenili
razmere. Z racionaliziranjem dela držav članic EU izboljšuje koordinacijo
in učinkovitost ukrepov EU. 
·                        
V obdobju proračunskih omejitev, ko se je
več držav članic odločilo za izstop iz celotnih posameznih
sektorjev sodelovanja in umik podpore iz nekaterih držav, lahko EU dejavno
spodbuja demokracijo, mir, stabilnost, blaginjo in zmanjševanje revščine v
svoji soseščini. V takih razmerah je bolj kot kdaj koli prej iz popolnoma
gospodarskega vidika smiselno, da se pomoč preusmeri na raven EU, na
kateri se lahko doseže dejanski vpliv. Sodelovanje z EU je tudi cenejše.
Upravni stroški so nižji od povprečnih upravnih stroškov glavnih
donatorjev dvostranske pomoči.
4.           PRORAČUNSKE POSLEDICE
Sredstev iz proračuna EU za novi evropski
sosedski instrument bi moralo biti dovolj, da bi se lahko izpolnili ambiciozni
cilji prenovljene evropske sosedske politike. 
Zato je Evropska komisija v sporočilu z
dne 29. junija 2011 „Proračun za strategijo Evropa 2020“
predlagala, da se evropskemu sosedskemu instrumentu za obdobje 2014–2020 dodeli
znesek v višini 18 182 300 000 EUR (v tekočih cenah). 
Financiranje dejavnosti visokošolskega
izobraževanja v tretjih državah v okviru programa „Erasmus za vse“ bo zaradi
predvidljivosti dano na voljo v skladu s cilji zunanjega ukrepanja EU z dvema
večletnima dodelitvama, ki bosta zajemali prva štiri oziroma preostala tri
leta. To financiranje bo vključeno v večletno okvirno
načrtovanje programov evropskega sosedskega instrumenta v skladu z
opredeljenimi potrebami in prednostnimi nalogami zadevnih držav. Dodelitve se
lahko v primeru večjih nepredvidenih dogodkov ali pomembnih političnih
sprememb revidirajo v skladu s prednostnimi nalogami zunanjega ukrepanja
EU. Uporaba tega financiranja bo določena z Uredbo „Erasmus za vse“ (EU)
št. [--] Evropskega parlamenta in Sveta o ustanovitvi programa „Erasmus za
vse“[11].
Podrobna ocena finančnega učinka
predloga je prikazana v ločeni oceni finančnih posledic zakonodajnega
predloga za evropski sosedski instrument.
5.           GLAVNI ELEMENTI
Podrobna obrazložitev posebnih določb
predloga
Spodaj so našteti ključni elementi
predloga (v primerjavi s sedanjo ureditvijo) in njihova utemeljitev:
·                        
Uporaba načel „več za več“ in
vzajemne odgovornosti v skladu z novo vizijo ESP,
zlasti prek posebnih določb o razlikovanju pri dodelitvi finančnih
sredstev in pri postopku načrtovanja programov, kakor se zahteva.
·                        
Proučitev zahtevnosti in dolžine postopka
načrtovanja programov, da se postopek
racionalizira, skrajša in se bolj usmeri k svojim ciljem, zlasti za partnerice
ESP, ki so v akcijskih načrtih ali enakovrednih dokumentih skupaj z EU
sprejele strateške prednostne naloge.
·                        
Racionalizacija področja uporabe
instrumenta, pri čemer je treba skrbeti za
ustrezno ravnovesje med njegovo prožnostjo ter osredotočenostjo na cilje
politike in ključna področja sodelovanja.
·                        
Prilagoditev izvedbenih določb in izboljšanje skladnosti med zunanjimi instrumenti.
·                        
Izboljšanje določb o čezmejnem
sodelovanju, da se omogoči učinkovito in
hitro izvajanje programov.
·                        
Spodbujanje tesnejših povezav z notranjimi
instrumenti in politikami EU, med drugim z okrepitvijo
sodelovanja s Komisijo med fazo načrtovanja programov in po potrebi s
podporo mehanizmom za združevanje sredstev iz razdelkov za notranje politike in
zunanje ukrepe proračuna EU. 
·                        
Odziv na spremembe v odnosu z Rusijo, zaradi česar je treba spremeniti določbe o
upravičenosti Rusije do sredstev evropskega sosedskega instrumenta, da
bodo odražale poseben status Rusije kot sosede in strateške partnerice EU.
Poenostavitev
Predlog za evropski sosedski instrument
vključuje določbe o poenostavitvi instrumenta z več vidikov. Z
racionalizacijo področja uporabe instrumenta je bilo 29 tematskih
področij iz sedanje Uredbe o evropskem instrumentu sosedstva in
partnerstva okleščeno na šest specifičnih ciljev. Uvedeno je bilo
novo, poenostavljeno orodje načrtovanja programov za večino sosedskih
držav (enotni okvir podpore). Novi programski dokument bo krajši od strateških
dokumentov in večletnih okvirnih programov, v njem se ne bodo podvajale
informacije iz zakonskih/političnih dokumentov, ki so podlaga za odnose EU
z njenimi sosedi, poleg tega pa bi moral prispevati k skrajšanju postopka
načrtovanja programov, s čimer se bodo znižali tudi upravni stroški.
Novi člen, ki omogoča, da se sredstva iz evropskega sosedskega
instrumenta in ustreznega razdelka za notranje politike proračuna EU
zberejo z enotnim sklopom pravil za ukrepe, ki obravnavajo zlasti čezmejne
izzive, bo znatno izboljšal učinkovitost in zmanjšal upravne stroške
izvajanja zadevnih ukrepov.
Prednostna naloga Komisije v tej novi uredbi,
ki velja tudi za druge programe v okviru večletnega finančnega
okvira, je poenostaviti regulativno okolje in izboljšati dostop partnerskih
držav in regij, organizacij civilne družbe, MSP itd. do pomoči EU, če
uresničujejo cilje Uredbe.
Kar zadeva izvajanje nove uredbe o evropskem
sosedskem instrumentu, bi morali poenostavljeni in prožnejši postopki
omogočati hitrejše sprejetje izvedbenih ukrepov in hitrejše zagotavljanje
pomoči EU, zlasti v kriznih razmerah ali v primeru groženj za
demokracijo, pravno državo, človekove pravice in temeljne svoboščine
ter v primeru naravnih nesreč ali nesreč, ki jih je povzročil
človek. Revizija finančne uredbe, ki vsebuje posebno bistvene
določbe o zunanjih ukrepih, bo prav tako olajšala udeležbo organizacij
civilne družbe in malih podjetij pri programih financiranja, na primer s poenostavitvijo
pravil, zmanjšanjem stroškov sodelovanja in pospešitvijo postopkov dodelitve.
Komisija namerava izvajati to uredbo z novimi prožnimi postopki iz nove
finančne uredbe.
Poleg tega bo dodatna poenostavitev dosežena
tudi s pripravo samostojne horizontalne okvirne uredbe, ki vsebuje vse splošne
in ponavljajoče se določbe in zagotavlja večjo skladnost med
instrumenti s področja zunanjih ukrepov.
2011/0405 (COD)
Predlog
UREDBA EVROPSKEGA PARLAMENTA IN SVETA
o vzpostavitvi evropskega sosedskega instrumenta
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije (PDEU) ter zlasti člena 209(1) in člena 212(2) PDEU, 
ob upoštevanju predloga Komisije, 
po posredovanju osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora[12], 
ob upoštevanju mnenja Odbora regij[13],

v skladu z rednim zakonodajnim postopkom,
ob upoštevanju naslednjega:
(1)              
Ta uredba je eden od instrumentov, ki zagotavljajo
neposredno podporo zunanjim politikam Evropske unije. Nadomestila bo Uredbo
(ES) št. 1638/2006 Evropskega parlamenta in Sveta z dne
24. oktobra 2006 o splošnih določbah o ustanovitvi Evropskega
instrumenta sosedstva in partnerstva[14], ki preneha veljati
31. decembra 2013.
(2)              
Člen 8 Pogodbe o Evropski uniji
določa, da mora Unija razviti posebne odnose z državami v svojem
sosedstvu, da ustvari območje blaginje in dobrega sosedstva, ki temelji na
vrednotah Unije in za katero so značilni tesni in miroljubni odnosi na
podlagi sodelovanja.
(3)              
Unija si z dialogom in sodelovanjem s tretjimi
državami prizadeva spodbujati, razvijati in krepiti vrednote svobode,
demokracije, spoštovanja človekovih pravic in temeljnih svoboščin ter
načela enakosti in pravne države, na katerih temelji.
(4)              
Od uvedbe evropske sosedske politike so se odnosi z
državami partnericami bistveno okrepili ter Uniji in njenim partnericam
prinesli oprijemljive koristi.
(5)              
Unija z evropsko sosedsko politiko sosedskim
državam ponuja privilegiran odnos, ki temelji na vzajemni zavezanosti vrednotam
demokracije, človekovih pravic, pravne države, dobrega upravljanja in
načelom tržnega gospodarstva in trajnostnega razvoja ter na spodbujanju
teh vrednot in načel.
(6)              
V soseščini Evropske unije sta regionalno
sodelovanje oblikovali dve glavni politični pobudi: vzhodno partnerstvo med
Unijo in njenimi vzhodnimi sosedami ter Unija za Sredozemlje med Unijo in
njenimi južnosredozemskimi sosedami. Ti pobudi sta pomembna politična
okvira za poglobitev odnosov z in med državami partnericami na podlagi
načel obojestranskih zavez in skupne odgovornosti.
(7)              
Po uvedbi evropske sosedske politike in
vzpostavitvi Evropskega instrumenta sosedstva in partnerstva se je zvrstilo
več pomembnih dogodkov. Med temi lahko omenimo poglobitev odnosov s
partnericami, uvedbo regionalnih pobud in procese demokratičnega prehoda v
sosedstvu. Posledica tega je bila nova vizija evropske sosedske politike,
opredeljene leta 2011 na podlagi celovitega strateškega pregleda politike.
Ta vizija opredeljuje ključne cilje sodelovanja Unije s sosednjimi državami
in omogoča večjo podporo partnericam, zavezanim oblikovanju
demokratičnih družb in izvajanju reform v skladu z načeloma „več
za več“ in „vzajemne odgovornosti“. 
(8)              
Pomoč v okviru tega instrumenta in Evropskega
sklada za regionalni razvoj je treba zagotoviti programom čezmejnega
sodelovanja ob zunanjih mejah Evropske unije med partnerskimi državami in
državami članicami za spodbujanje enotnega in trajnostnega regionalnega
razvoja v sosednjih obmejnih regijah in skladnega teritorialnega združevanja v
Uniji in s sosednjimi državami.
(9)              
Poleg tega je pomembno, da instrument podpira in
omogoča sodelovanje v skupno korist Unije in njenih partneric, zlasti z
združevanjem prispevkov iz notranjih in zunanjih instrumentov proračuna
Unije, in sicer predvsem za čezmejno sodelovanje, infrastrukturne projekte
v interesu Unije, ki bodo potekali prek sosednjih držav, in druga področja
sodelovanja.
(10)          
Obmejnim regijam, ki pripadajo državam Evropskega
gospodarskega prostora, in regijam Ruske federacije, ki so trenutno udeležene v
programih čezmejnega sodelovanja, bi bilo treba sodelovanje omogočati
še naprej. Prav tako je pomembno, da so lahko v čezmejno sodelovanje
vključene tudi zadevne regije v državah, ki jih zajema instrument za
predpristopno pomoč. Sodelovanje držav Evropskega gospodarskega prostora v
programih čezmejnega sodelovanja bi moralo še naprej temeljiti na njihovih
lastnih virih. 
(11)          
Pričakuje se, da bodo nacionalni delež
sofinanciranja zagotovile države članice EU in partnerske države, ki
so udeležene v programih čezmejnega sodelovanja. S tem odgovornost, ki jo
sprejme država, večja, povečal pa se bo tudi znesek finančnih
sredstev, ki so na voljo programom, in olajšala udeležba lokalnih akterjev. 
(12)          
Kadar je ustrezno, bo čezmejno sodelovanje
prispevalo k izvajanju obstoječih in prihodnjih makroregionalnih
strategij.
(13)          
Podpora, namenjena sosednjim državam v razvoju v
okviru evropske sosedske politike, bi morala biti skladna s cilji in
načeli zunanje politike Unije, še zlasti pa razvojne politike Unije,
vključno s „Skupno izjavo o razvojni politiki Evropske unije ,Evropsko
soglasje‘“, ki so jo sprejeli Svet in predstavniki vlad držav članic v
okviru Sveta ter Evropskega parlamenta in Komisije 22. decembra 2005.
(14)          
            Skupna strategija EU in Afrike zadeva
odnose s sredozemskimi sosedami iz Severne Afrike.
(15)          
Unija in države članice bi morale izboljšati
skladnost in komplementarnost svojih politik o sodelovanju s sosednjimi
državami. Za zagotovitev, da se sodelovanje Unije in držav članic
dopolnjuje in medsebojno krepi, je primerno, da se določi skupno načrtovanje
programov, ki se izvaja, kadar je to možno in ustrezno.
(16)          
Načeloma bi morala biti podpora Unije v okviru
te uredbe usklajena z ustreznimi nacionalnimi, regionalnimi ali lokalnimi
strategijami in ukrepi partnerskih držav. 
(17)          
Unija je najprimernejša partnerica za zagotavljanje
te podpore v sosedskih državah, v katerih je prilagajanje pravilom in
standardom Unije eden ključnih ciljev politike. Nekatere vrste posebne
podpore se lahko zagotovijo le na ravni Unije. 
(18)          
Ker poleg tega ciljev te uredbe, in sicer spodbujanja
okrepljenega političnega sodelovanja in postopnega gospodarskega
povezovanja med Evropsko unijo in sosedskimi državami, države članice ne
morejo zadovoljivo doseči in ker se ti cilji zaradi obsega predlaganih
ukrepov lažje dosežejo na ravni Unije, lahko Unija sprejme ukrepe v skladu z
načelom subsidiarnosti iz člena 5 Pogodbe. Skladno z
načelom sorazmernosti iz navedenega člena ta uredba ne presega
tistega, kar je potrebno za doseganje navedenih ciljev.
(19)          
Evropska unija za financiranje zunanje podpore
potrebuje vse več sredstev, vendar so sredstva, namenjena tovrstni
podpori, zaradi ekonomskega in proračunskega položaja Unije omejena. Zato
mora Komisija z uporabo finančnih instrumentov z učinkom
finančnega vzvoda poiskati najsmotrnejšo porabo razpoložljivih virov.
Takšen učinek bi lahko še povečali z omogočanjem večkratne
uporabe sredstev, vloženih v finančne instrumente, in sredstev, ki jih ti
finančni instrumenti ustvarijo.
(20)          
Boj proti podnebnim spremembam je eden velikih
izzivov, s katerim se spopada Unija, poleg tega pa je na tem področju
nujno potrebno mednarodno ukrepanje. V skladu z namenom, ki je izražen v
sporočilu Komisije o večletnem finančnem okviru iz
junija 2011, da se delež proračuna Unije za podnebne ukrepe
poveča na najmanj 20 %, naj bi ta uredba prispevala k temu cilju.
(21)          
Enakost spolov in protidiskriminacija bi morala
biti splošna cilja, ki sta vključena v vse ukrepe, sprejete v skladu s to
uredbo. 
(22)          
Unija se je zavezala, da bo v odnosih s
partnericami po svetu spodbujala dostojno delo ter se zavzemala za ratifikacijo
in učinkovito izvajanje mednarodno priznanih standardov dela in
večstranskih okoljskih sporazumov.
(23)          
Finančne interese Evropske unije bi bilo treba
zaščititi s sorazmernimi ukrepi v celotnem odhodkovnem ciklusu, med drugim
s preprečevanjem, odkrivanjem in preiskovanjem nepravilnosti, izterjavo
izgubljenih, nepravilno plačanih ali nepravilno porabljenih sredstev ter,
po potrebi, s kaznimi. Ti ukrepi se bodo izvajali v skladu z veljavnimi
sporazumi, sklenjenimi z mednarodnimi organizacijami in tretjimi državami.
(24)          
Zaradi uskladitve terminologije z evropskim
teritorialnim sodelovanjem se dokumenti o izvajanju programov čezmejnega
sodelovanja imenujejo skupni operativni programi. 
(25)          
Da bi ta uredba lahko hitro odražala rezultate
političnih odločitev Sveta, je treba Komisijo pooblastiti za
sprejemanje aktov v skladu s členom 290 Pogodbe o delovanju Evropske
unije, in sicer za posodabljanje seznama držav upravičenk iz Priloge k tej
uredbi.
(26)          
Uredba (EU) št. …/… Evropskega parlamenta in
Sveta z dne …[15] (v nadaljnjem besedilu:
skupna izvedbena uredba) določa skupna pravila in postopke za izvajanje
instrumentov Unije za zunanje ukrepanje, na Komisijo pa bi se moralo prenesti
pooblastilo za sprejetje aktov v skladu s členom 290 Pogodbe o
delovanju Evropske unije za sprejetje posebnih izvedbenih ukrepov, potrebnih za
mehanizme čezmejnega sodelovanja iz Naslova III te uredbe. Zlasti je
pomembno, da Komisija med pripravljalnim delom opravi ustrezna posvetovanja,
vključno s posvetovanji na strokovni ravni. Komisija pri pripravi in
snovanju delegiranih aktov nadalje zagotovi, da se ustrezni dokumenti
sočasno, pravočasno in ustrezno predložijo Evropskemu parlamentu in
Svetu.
(27)          
Za zagotovitev enotnih pogojev izvajanja te uredbe
je treba na Komisijo prenesti izvedbena pooblastila.
(28)          
Izvedbena pooblastila, povezana s členom 7(1),
(2) in (3) ter členom 9(1), je treba izvajati v skladu z Uredbo (EU)
št. 182/2011 Evropskega parlamenta in Sveta z dne
16. februarja 2011 o določitvi splošnih pravil in načel, na
podlagi katerih države članice nadzirajo izvajanje izvedbenih pooblastil
Komisije[16]. Ob upoštevanju narave
navedenih izvedbenih aktov, zlasti njihove naravnanosti v okviru politik ali
njihovih finančnih posledic, bi bilo treba za njihovo sprejetje
načeloma uporabiti postopek pregleda, razen za ukrepe majhnega
finančnega obsega.
(29)          
Organizacija in delovanje Evropske službe za
zunanje delovanje sta opisana v Sklepu Sveta 2010/427/EU –
SPREJELA NASLEDNJO UREDBO:
Naslov I CILJI IN NAČELA
Člen 1
Splošni cilj in področje uporabe
1.                      
Unija si z vzpostavitvijo posebnega odnosa
prizadeva ustvariti območje blaginje in dobrega sosedstva, ki
vključuje Evropsko unijo ter države in ozemlja, navedene v Prilogi k tej
uredbi (v nadaljnjem besedilu: partnerske države).
2.                      
Podpora Unije se v skladu s to uredbo uporablja v
korist partnerskih držav, lahko pa tudi za skupno korist EU in partnerskih
držav.
3.                      
Sredstva Unije se lahko uporabijo tudi za
omogočanje udeležbe Ruske federacije v čezmejnem sodelovanju ter v
ustreznih večdržavnih programih, kar bi odražalo poseben status Ruske
federacije kot sosede Unije in strateške partnerice v regiji.
Člen 2
Specifični cilji podpore Unije
1.                      
Podpora v okviru te uredbe spodbuja okrepljeno
politično sodelovanje in postopno gospodarsko povezovanje med Unijo in partnerskimi
državami ter zlasti podpira izvajanje sporazumov o partnerstvu in sodelovanju,
pridružitvenih sporazumov, ostalih obstoječih ali prihodnjih sporazumov
ter skupno dogovorjenih akcijskih načrtov.
2.                      
Podporo Unije je treba nameniti zlasti za:
(a)         
spodbujanje človekovih pravic in temeljnih
svoboščin, pravne države, načel enakosti, vzpostavitev globoke in
trajnostne demokracije, spodbujanje dobrega upravljanja in razvoj uspešne
civilne družbe, vključno s socialnimi partnerji; 
(b)         
postopno vključevanje na notranji trg Unije
ter okrepljeno sektorsko in medsektorsko sodelovanje, vključno s
približevanjem zakonodaje in pravne ureditve standardom Unije in drugim
ustreznim mednarodnim standardom ter s tem povezanimi vzpostavljanjem
institucij in naložbami, zlasti v medsebojne povezave;
(c)         
ustvarjanje pogojev za dobro upravljano mobilnost
ljudi in spodbujanje medosebnih stikov;
(d)         
vse vidike trajnostnega in vključujočega
razvoja, zmanjšanje revščine, vključno z razvojem zasebnega sektorja;
spodbujanje notranje gospodarske, socialne in teritorialne kohezije, razvoja
podeželja, podnebnih ukrepov in pripravljenosti na nesreče;
(e)         
spodbujanje krepitve zaupanja in drugih ukrepov, ki
prispevajo k varnosti ter preprečevanju in reševanju sporov;
(f)           
krepitev podregionalnega in regionalnega sodelovanja
ter sodelovanja na območju celotnega sosedstva in čezmejnega
sodelovanja.
3.                      
Doseganje teh ciljev se bo ocenjevalo zlasti z
ustreznimi rednimi poročili EU o izvajanju politike, pri
področjih iz odstavkov 2(a), (d) in (e) pa z ustreznimi kazalniki, ki jih
določijo mednarodne organizacije in drugi ustrezni organi; pri
področjih iz odstavkov 2(b), (c) in (d) bo pomembno sprejemanje
regulativnega okvira EU s strani partnerskih držav, kakor je ustrezno;
področja iz odstavkov 2(c) in (f) pa se bodo ocenjevala na podlagi
ustreznih sporazumov in ukrepov sodelovanja. Kazalniki bodo med drugim ustrezno
spremljanje demokratičnih volitev, obseg korupcije, trgovinski tokovi,
kazalniki, s katerimi je mogoče oceniti notranje ekonomske razlike, vključno
s stopnjami zaposlenosti.
4.                      
Podpora Unije se lahko uporabi tudi na drugih
področjih, kadar je to v skladu s splošnimi cilji evropske sosedske
politike.
Člen 3
Okvir politike
1.                      
Sporazumi o partnerstvu in sodelovanju,
pridružitveni sporazumi ter ostali obstoječi ali prihodnji sporazumi, na
podlagi katerih se oblikuje odnos s partnerskimi državami, zadevna
sporočila, sklepi Sveta, resolucije Evropskega parlamenta in ustrezni
sklepi ministrskih srečanj s partnerskimi državami določajo splošni
politični okvir za načrtovanje programov in izvajanje podpore Unije v
okviru te uredbe.
2.                      
Ključne
usmeritve za določanje prednostnih nalog podpore Unije so določene v
skupno dogovorjenih akcijskih načrtih ali drugih enakovrednih dokumentih,
ki jih skupaj sklenejo partnerske države in Unija.
3.                      
Kadar med Unijo in partnerskimi državami ne
obstajajo sporazumi iz odstavka 1, se pomoč Unije lahko zagotovi, če
se izkaže, da je uresničevanje ciljev politik Unije koristno, programi pa
se načrtujejo na podlagi takšnih ciljev ob upoštevanju potreb zadevne
države.
Člen 4
Razlikovanje, partnerstvo in sofinanciranje
1.                      
Oblika in višina podpore Unije, ki se zagotovi
posamezni partnerski državi v okviru te uredbe, se razlikuje glede na
zavezanost partnerske države sprejemanju reform in njen napredek pri izvajanju
teh reform. Tako razlikovanje odraža ambicioznost partnerstva države z Unijo,
napredek pri vzpostavljanju globlje in trajnostne demokracije, napredek pri
izvajanju dogovorjenih ciljev reform, potrebe in zmogljivosti države ter
morebitni učinek podpore Unije.
2.                      
Podpora Unije v
okviru te uredbe se načeloma določi v sodelovanju z upravičenci. Partnerstvo pri pripravi, izvajanju in spremljanju
podpore Unije po potrebi vključuje nacionalne, regionalne in lokalne
organe, druge zainteresirane strani, civilno družbo, socialne partnerje in
druge nedržavne akterje.
3.                      
Podporo Unije v
skladu s to uredbo načeloma sofinancirajo partnerske države iz javnih
sredstev, prispevkov upravičencev in drugih virov.
Isto načelo se uporablja za sodelovanje z Rusko federacijo, zlasti
glede programov iz člena 6(1)(c). Zahteve
po sofinanciranju se lahko opustijo, kadar je to ustrezno utemeljeno in kadar
je to potrebno za podporo razvoja civilne družbe in nedržavnih akterjev, ne
glede na izpolnjevanje drugih pogojev iz finančne uredbe.
Člen 5
Skladnost in koordiniranje donatorjev
1.                      
Pri izvajanju te uredbe se zagotovi skladnost z
drugimi področji zunanjih ukrepov Unije in drugimi ustreznimi politikami
Unije. V ta namen ukrepi, ki se financirajo v okviru te uredbe, vključno s
tistimi, ki jih upravlja Evropska investicijska banka (v nadaljnjem besedilu:
EIB), izhajajo iz dokumentov o politikah sodelovanja, opisanih v
členu 3(1) in (2), ter iz posebnih interesov, prednostnih nalog
politik in strategij Unije. Takšni
ukrepi spoštujejo zaveze iz večstranskih sporazumov in mednarodnih
konvencij, katerih pogodbenice so Unija in partnerske države.
2.                      
Komisija, države
članice in EIB zagotavljajo skladnost med podporo, dodeljeno v okviru te
uredbe, in drugo podporo, ki jo dodelijo Unija, države članice in EIB.
3.                      
Unija in države
članice koordinirajo svoje programe podpore z namenom povečanja
uspešnosti in učinkovitosti izvajanja podpore in dialoga o politikah v
skladu z uveljavljenimi načeli za krepitev operativne koordinacije na
področju zunanje podpore ter za usklajenost politik in postopkov. Koordinacija vključuje redna posvetovanja in
pogoste izmenjave ustreznih informacij v različnih fazah cikla podpore,
zlasti na ravni področij, in lahko vodi k skupnemu načrtovanju
programov, prenesenemu sodelovanju in/ali ureditvi prenosa. 
4.                      
Unija skupaj z državami članicami sprejme
potrebne ukrepe za zagotovitev ustrezne koordinacije ter sodelovanja z
večstranskimi in regionalnimi organizacijami ter subjekti, vključno z
evropskimi finančnimi institucijami, mednarodnimi finančnimi
institucijami, agencijami, skladi in programi Združenih narodov, zasebnimi in
političnimi fundacijami ter donatorji zunaj Evropske unije.            

Naslov II OKVIRNO NAČRTOVANJE
PROGRAMOV IN DODELITEV SREDSTEV
Člen 6
Vrste programov
1.                      
Načrtovanje programov podpore Unije v okviru
te uredbe poteka prek:
(a)     dvostranskih programov, ki zajemajo
podporo eni partnerski državi;
(b)     večdržavnih programov, ki zajemajo
skupne izzive vseh ali več partnerskih držav ter regionalno in
podregionalno sodelovanje med dvema ali več partnerskimi državami,
vključujejo pa lahko tudi sodelovanje z Rusko federacijo;
(c)     programov čezmejnega sodelovanja, ki
zajemajo sodelovanje med eno ali več držav članic na eni strani in
eno ali več partnerskih držav in/ali Rusko federacijo na drugi strani,
izvajajo pa se na njihovem skupnem delu zunanje meje EU.
2.                      
Podpora Unije v okviru te uredbe se izvaja v skladu
s skupno izvedbeno uredbo. 
Člen 7
Načrtovanje programov in okvirna dodelitev sredstev za državne in
večdržavne okvirne programe
1.                      
Za države, za katere obstajajo dokumenti iz
člena 3(2), se v skladu s postopkom pregleda iz člena 15(3)
skupne izvedbene uredbe sprejme celovit večletni enotni okvir podpore. Na
podlagi enotnega okvira podpore se obravnava napredek v zvezi z okvirom
politike in pripravi seznam prednostnih nalog za podporo Unije, pri čemer
se izbira opravi predvsem med tistimi, ki so bile vključene v dokumente iz
člena 3(2) ter strategije ali načrte partnerskih držav in za
katere je redno ocenjevanje Unije pokazalo, da je podpora potrebna. Enotni
okvir podpore določi tudi okvirno raven njihovega financiranja. Veljal bo
za obdobje, ki ustreza veljavnosti zadevnega dokumenta iz člena 3(2).
2.                      
Za države, za katere dokumenti iz
člena 3(2) ne obstajajo, se v skladu s postopkom pregleda iz člena 15(3)
skupne izvedbene uredbe sprejme celovit programski dokument, vključno s
strategijo in večletnim okvirnim programom. V
programskem dokumentu bo določena strategija odziva Unije na podlagi
analize razmer v zadevni državi in njenih odnosov z Unijo, strategij ali
načrtov partnerskih držav, prednostnih nalog podpore Unije in okvirne
ravni financiranja, razčlenjenega po prednostnih nalogah. Veljal bo za ustrezno večletno obdobje.
3.                      
Za večdržavne programe se v skladu s postopkom
pregleda iz člena 15(3) skupne izvedbene uredbe sprejme celovit
programski dokument, vključno s strategijo in večletnim okvirnim
programom. Programski dokument določa
prednostne naloge podpore Unije za regije in podregije in okvirno raven
financiranja, razčlenjenega po prednostnih nalogah. Veljal bo za ustrezno večletno obdobje.
4.                      
Dokumente enotnega okvira podpore iz odstavka 1 je
treba po potrebi pregledati, revidirajo pa se lahko v skladu s postopkom
pregleda iz člena 15(3) skupne izvedbene uredbe. Programski dokumenti
iz odstavkov 2 in 3 se na sredi obdobja ali, kadar je to potrebno,
pregledajo, revidirajo pa se lahko v skladu z istim postopkom.
5.                      
Finančne dodelitve za državne in
večdržavne programe se določijo na podlagi preglednih in objektivnih
meril, ki odražajo načelo razlikovanja iz člena 4(1). 
6.                      
Kadar je to potrebno za učinkovitejše
izvajanje ukrepov za skupno korist Unije in partnerskih držav na
področjih, kot sta mednarodno sodelovanje in medsebojne povezave, se lahko
financiranje v okviru te uredbe združi s sredstvi, ki se dodelijo na podlagi
drugih ustreznih uredb Unije o vzpostavitvi finančnih instrumentov. V tem
primeru Komisija odloči, kateri enotni sklop pravil je treba uporabljati
za izvajanje podpore.
7.                      
Države članice in drugi donatorji, ki so se
zavezali, da bodo načrtovanje programov podpore pripravili skupaj z EU, so
vključeni v postopek načrtovanja programov. V programske dokumente se
lahko po potrebi vključi tudi njihov prispevek. 
8.                      
Kadar se države članice in drugi donatorji
zavežejo, da bodo načrtovanje programov podpore pripravili skupaj, lahko
skupni večletni programski dokument nadomesti enotni okvir podpore iz
odstavka (1) in programske dokumente iz odstavkov (2) in (3), če
izpolnjuje pogoje iz teh določb.
9.                      
V primeru kriz ali groženj demokraciji, pravni
državi, človekovim pravicam in temeljnim svoboščinam ali naravnih
nesreč ali nesreč, ki jih je povzročil človek, se lahko
opravi ad hoc pregled programskih dokumentov. S tem izrednim pregledom se
zagotovi skladnost med podporo Unije, dodeljeno v okviru te uredbe, in podporo,
dodeljeno v okviru drugih finančnih instrumentov Unije. Na podlagi
izrednega pregleda se lahko sprejmejo revidirani programski dokumenti. V tem
primeru Komisija revidirane programske dokumente v enem mesecu od njihovega
sprejetja pošlje v vednost Evropskemu parlamentu in Svetu.

Naslov III ČEZMEJNO SODELOVANJE
Člen 8
Geografska upravičenost
1.                      
Programi čezmejnega sodelovanja iz člena
6(1)(c) se lahko sprejmejo na območjih:
(a)         
kopenskih mej, ki zajemajo teritorialne enote, ki
ustrezajo ravni NUTS 3 ali enakovredni ravni ob kopenskih mejah med državami
članicami in partnerskimi državami in/ali Rusko federacijo;
(b)         
morskih mej, ki zajemajo teritorialne enote, ki
ustrezajo ravni NUTS 3 ali enakovredni ravni ob morskih mejah med državami
članicami in partnerskimi državami in/ali Rusko federacijo, ločene za
največ 150 km, ne glede na morebitne prilagoditve, potrebne za
zagotovitev skladnosti in neprekinjenosti ukrepov sodelovanja;
(c)         
okoli morskega bazena, ki je na področju
obalnih teritorialnih enot, ki ustrezajo ravni NUTS 2 ali enakovredni ravni in
se nahajajo ob skupnem morskem bazenu držav članic in partnerskih držav
in/ali Ruske federacije.
2.                      
Za zagotovitev nadaljevanja obstoječih
programov sodelovanja in v drugih upravičenih primerih se teritorialnim
enotam, ki mejijo na enote iz odstavka 1, lahko dovoli udeležba v
programih čezmejnega sodelovanja.
3.                      
V ustrezno utemeljenih primerih se lahko
vključijo tudi pomembna socialna, gospodarska ali kulturna središča,
ki ne mejijo na upravičene teritorialne enote, če njihova udeležba
pomaga doseči cilje iz programskega dokumenta.
4.                      
Pri oblikovanju programov v skladu z
odstavkom (1)(b) lahko Evropska komisija v dogovoru s partnericami
predlaga, da se geografska upravičenost razširi na vso teritorialno enoto
ravni NUTS 2, kjer se nahaja teritorialna enota ravni NUTS 3.
Člen 9
            Načrtovanje programov in dodelitev sredstev za čezmejno
sodelovanje 
1.                      
V programskem dokumentu se opredelijo:
(a)      strateški cilji čezmejnega
sodelovanja;
(b)     seznam skupnih operativnih programov, ki
jih je treba pripraviti;
(c)      okvirna razčlenitev sredstev med
programe za kopenske in morske meje iz člena 8(1)(a) in (b) ter
programe za morske bazene iz člena 8(1)(c);
(d)     okvirne večletne dodelitve posameznim
skupnim operativnim programom;
(e)      teritorialne enote, upravičene do
sodelovanja v vsakem skupnem operativnem programu, ter regije in središča
iz člena 8(2), (3) in (4);
(f)      okvirna dodelitev za podporo
horizontalnim ukrepom za gradnjo zmogljivosti, povezovanje v mreže in izmenjave
izkušenj med programi, kakor je ustrezno; 
(g)      prispevki za mednarodne programe,
vzpostavljene z Uredbo (EU) št. […] Evropskega parlamenta in Sveta z dne
[….] o posebnih določbah za podporo cilju evropsko teritorialno
sodelovanje iz Evropskega sklada za regionalni razvoj[17],
pri katerih sodelujejo partnerske države in/ali Ruska federacija.
Programski dokument zajema obdobje sedmih let,
Komisija pa ga sprejme v skladu s postopkom pregleda iz
člena 15(3) skupne izvedbene uredbe. Pregleda se sredi obdobja
ali kadar koli je to potrebno, revidira pa se lahko v skladu z istim
postopkom iz navedenega člena.
2.                      
Skupne operativne programe sofinancira Evropski
sklad za regionalni razvoj. Skupni znesek prispevka iz Evropskega sklada za
regionalni razvoj se določi v skladu s členom 4(4) Uredbe (EU)
št. [… Evropskega parlamenta in Sveta z dne [….] o posebnih določbah
za podporo cilju evropsko teritorialno sodelovanje iz Evropskega sklada za
regionalni razvoj[18]]. Določbe te uredbe
se uporabljajo pri uporabi tega prispevka. 
3.                      
Instrument za predpristopno pomoč lahko
sofinancira skupne operativne programe, v katerih so udeležene države
upravičenke navedenega instrumenta. Določbe te uredbe se uporabljajo
pri uporabi tega sofinanciranja. 
4.                      
Višina okvirnih dodelitev sredstev za skupne
operativne programe je odvisna predvsem od števila prebivalcev na
upravičenih območjih. Okvirne dodelitve se lahko prilagodijo, da se
upoštevajo tako potreba po ravnovesju med prispevki Evropskega sklada za
regionalni razvoj ter prispevki iz proračuna tega instrumenta kot tudi
drugi dejavniki, ki vplivajo na intenzivnost sodelovanja, kot so posebne
značilnosti obmejnih območij ter njihova zmogljivost za upravljanje
in absorpcijo podpore Unije.
Člen 10
Skupni operativni programi 
1.                      
Čezmejno sodelovanje se izvaja z
večletnimi skupnimi operativnimi programi, ki zajemajo sodelovanje za
posamezno mejo ali skupino meja in vključujejo večletne ukrepe, ki
izpolnjujejo usklajeni sklop prednostnih nalog in jih je mogoče izvajati s
podporo Unije. Skupni operativni programi izhajajo iz programskega dokumenta iz
člena 9. Vključujejo kratek opis sistemov upravljanja in
nadzora, ki zajemajo elemente iz člena 11(2) in člena 12(2). 
2.                      
Skupni operativni programi za kopenske in morske
meje se oblikujejo za vsako mejo na ustrezni teritorialni ravni ter
vključujejo upravičene teritorialne enote, ki pripadajo eni državi
članici ali več državam članicam ter eni partnerski državi ali
več partnerskim državam in/ali Ruski federaciji.
3.                      
Skupni operativni programi za morske bazene so
večstranski, oblikujejo se na ustrezni teritorialni ravni in
vključujejo upravičene teritorialne enote, ki se nahajajo ob skupnem
morskem bazenu, ki pripada več državam udeleženkam ter vsaj eni državi
članici in eni partnerski državi in/ali Ruski federaciji. Vključujejo
lahko dvostranske dejavnosti, ki spodbujajo sodelovanje med eno državo
članico in eno partnersko državo in/ali Rusko federacijo.
4.                      
Države udeleženke v roku enega leta od potrditve
programskega dokumenta iz člena 9 Komisiji skupaj predložijo predloge
za skupne operativne programe. Komisija sprejme vsak skupni operativni program,
potem ko oceni njegovo skladnost s to uredbo, programskim dokumentom in
izvedbenimi pravili.
5.                      
Regije iz držav, ki niso partnerske države, iz
Ruske federacije ali držav članic, ki mejijo na upravičene regije, kakor
so opredeljene v členu 8(1)(a) in (b), ali držav članic, ki se
nahajajo ob skupnem morskem bazenu, za katerega je oblikovan skupni operativni
program, se lahko vključijo v skupni operativni program in pridobijo
podporo Unije pod pogoji, določenimi v programskem dokumentu iz
člena 9.
6.                      
Komisija in države udeleženke sprejmejo ustrezne
ukrepe za zagotovitev, da se programi morskega bazena, oblikovani v skladu s to
uredbo, in mednarodni programi sodelovanja, oblikovani v skladu z Uredbo (EU)
št. [….], katerih geografska območja se delno prekrivajo, v celoti
dopolnjujejo in vzajemno krepijo. 
7.                      
Skupni operativni programi se lahko revidirajo na
pobudo držav udeleženk ali Komisije, med drugim na podlagi naslednjih razlogov:

–       sprememb pri prednostnih nalogah sodelovanja
in socialno-ekonomskem razvoju, 
–       rezultatov izvajanja zadevnih ukrepov in
rezultatov spremljanja in ocenjevanja, 
–       potrebe po prilagoditvi zneskov
razpoložljivih sredstev ter prerazporeditvi virov.
8.                      
Komisija po sprejetju
skupnih operativnih programov sklene finančni sporazum s partnerskimi
državami in/ali Rusko federacijo. Finančni
sporazum vsebuje pravne določbe, ki so potrebne za izvajanje skupnega
operativnega programa, podpiše pa ga lahko tudi druga država udeleženka in
organ upravljanja iz člena 12(2)(c). 
Po potrebi države udeleženke in organ upravljanja
sklenejo memorandum o soglasju, da se natančneje določijo
finančne odgovornosti držav.
9.                      
Skupni operativni program, ki vključuje
več kot eno partnersko državo, se oblikuje, če vsaj ena partnerska
država podpiše finančni sporazum. Druge partnerske države, ki jih zajema
kakšen drug program, lahko kadar koli podpišejo finančni sporazum in se
tako pridružijo programu. 
10.                  
Če se država udeleženka zaveže, da bo
sodelovala pri skupnem sofinanciranju programa, skupni operativni program
razjasni ureditev zagotavljanja, uporabe in spremljanja zadevnega
sofinanciranja. S tem povezani finančni sporazum podpišejo
vse države udeleženke. 
11.                  
V skupnih operativnih programih je lahko prav tako
določen finančni prispevek iz in v instrumente, ki se lahko
kombinirajo z donacijami, ob upoštevanju pravil teh instrumentov, pod pogojem
da to prispeva k doseganju prednostnih nalog programov.
12.                  
Ob upoštevanju načela partnerstva države
udeleženke skupaj izberejo ukrepe, ki bodo prejeli podporo Unije, pri
čemer morajo biti skladni s prednostnimi nalogami in ukrepi iz skupnega
operativnega programa.
13.                  
V posebnih in
ustrezno utemeljenih primerih, kadar:
(a) skupnega operativnega programa ni mogoče
predložiti zaradi težav, ki izvirajo iz odnosov med državami udeleženkami ali
med Evropsko unijo in partnersko državo;
ali
(b) države udeleženke Komisiji najpozneje do
30. junija 2017 še niso predložile skupnega operativnega programa;
ali
(c) nobena od partnerskih držav, ki jih zajema
program, do konca leta, ki sledi sprejetju programa, ni podpisala zadevnega
finančnega sporazuma, 
Komisija po posvetovanju z zadevnimi državami
članicami sprejme potrebne ukrepe, s katerimi zadevnim državam
članicam omogoči uporabo prispevka Evropskega sklada za regionalni
razvoj za skupni operativni program v skladu s členom 4(7) in (8)
Uredbe (EU) št. [...].
14.                  
Proračunske obveznosti za ukrepe
čezmejnega sodelovanja ali programe, ki trajajo več kot eno
proračunsko leto, se lahko razčlenijo v letne obroke prek več
let.
Člen 11
Upravljanje skupnih operativnih programov
1.                      
Skupni operativni programi se načeloma
izvajajo z deljenim upravljanjem z državami članicami. Države udeleženke
lahko predlagajo tudi, naj programe s posrednim upravljanjem izvaja eden od
subjektov iz finančne uredbe v skladu z izvedbenimi pravili iz
člena 12(2).
2.                      
Komisija bo na podlagi razpoložljivih informacij
presodila, ali je pri deljenem upravljanju država članica, pri posrednem
upravljanju pa partnerska država ali mednarodna organizacija, vzpostavila in
upravlja sisteme upravljanja in nadzora, ki so v skladu s finančno uredbo,
to uredbo in njenimi izvedbenimi pravili iz člena 12(2).
Zadevne države članice, partnerske države in
mednarodne organizacije zagotovijo učinkovito delovanje svojega sistema
upravljanja in nadzora, zakonitost in pravilnost poslovnih dogodkov ter
spoštovanje načela dobrega finančnega poslovodenja. Odgovorne so za
upravljanje in nadzor programov.
Komisija lahko od zadevne države članice,
partnerske države ali mednarodne organizacije zahteva, naj preuči
pritožbo, predloženo Komisiji, glede izbire ali izvajanja dejavnosti, ki
prejemajo podporo v okviru tega naslova, ali delovanja sistema upravljanja in
nadzora.
3.                      
Da bi bili skupni operativni programi ustrezno
pripravljeni na izvajanje, začnejo odhodki, ki nastanejo po njihovi
predložitvi Komisiji, izpolnjevati pogoje glede upravičenosti do podpore
najprej s 1. januarjem 2014.
4.                      
Kadar se upravičenost omeji v skladu s
členom 8(7) skupne izvedbene uredbe, lahko subjekt iz
odstavka 1, ki lahko začne razpise za oddajo predlogov in javne
razpise, v tem primeru kot upravičene sprejme ponudnike, vlagatelje in kandidate
iz neupravičenih držav ali blago, ki na podlagi svojega porekla ni
upravičeno do podpore, v skladu s členom 9(3) skupne izvedbene
uredbe.
Člen 12
Izvedbena pravila za čezmejno sodelovanje
1.                      
Izvedbena pravila o posebnih določbah za
izvajanje tega naslova se sprejmejo z delegiranim aktom v skladu s
členom 14. 
2.                      
Izvedbena pravila med
drugim vključujejo določbe o:
(a)         
stopnjah in načinih sofinanciranja; 
(b)         
pripravi, spremembah in zaključku skupnih
operativnih programov;
(c)         
vlogi in funkciji struktur programa: skupnem
nadzornem odboru, organu upravljanja in njegovem skupnem tehničnem
sekretariatu, skupnem odboru za izbor, vključno z njihovim položajem,
učinkovito identifikacijo, obveznostmi in odgovornostmi, opisom sistemov
upravljanja in nadzora, pogoji o tehničnem upravljanju in finančnem
poslovodenju podpore Unije, vključno z upravičenostjo odhodkov;
(d)         
postopkih izterjave; spremljanju in ocenjevanju; 
(e)         
dejavnostih povečanja prepoznavnosti in
informativnih dejavnostih;
(f)           
deljenem in posrednem upravljanju iz
člena 6(2) skupne izvedbene uredbe.         

Naslov IV KONČNE DOLOČBE
Člen 13
Posodobitev Priloge
Seznam držav upravičenk v Prilogi k tej
uredbi se lahko posodobi po političnih sklepih Sveta o področju
uporabe sosedske politike. Priloga se spremeni z delegiranim aktom v skladu s
členom 14.
Člen 14
Izvajanje pooblastila
1.                      
Pooblastilo iz členov 12 in 13 se podeli
za obdobje veljavnosti te uredbe.
2.                      
Pooblastilo lahko Evropski parlament ali Svet kadar
koli prekličeta. S sklepom o preklicu pooblastila pooblastilo iz
navedenega sklepa preneha. Sklep začne veljati dan po objavi v Uradnem
listu Evropske unije ali na dan, ki je v njem naveden. Na veljavnost
že veljavnih delegiranih aktov ne vpliva.
3.                      
Komisija takoj po sprejetju delegiranega akta o tem
hkrati uradno obvesti Evropski parlament in Svet.
4.                      
Sprejeti delegirani akt začne veljati le,
če mu niti Evropski parlament niti Svet v dveh mesecih od dne, ko sta bila
o tem uradno obveščena, ne nasprotujeta ali če pred iztekom tega roka
obvestita Komisijo, da mu ne bosta nasprotovala. Na pobudo Evropskega
parlamenta ali Sveta se ta rok podaljša za dva meseca. 
Člen 15
Odbor
Komisiji pomaga odbor evropskega sosedskega
instrumenta. Navedeni odbor je odbor v smislu Uredbe (EU) št. 182/2011.
Člen 16 
Udeležba tretje države, ki ni navedena v Prilogi
1.                      
Komisija se lahko v ustrezno utemeljenih
okoliščinah in za zagotovitev skladnosti in učinkovitosti
financiranja Unije ali za spodbujanje regionalnega ali nadregionalnega
sodelovanja odloči za razširitev upravičenosti do ukrepov na države,
ozemlja in regije, ki drugače ne bi bili upravičeni do financiranja.
Ne glede na določbe člena 8(1) skupne izvedbene uredbe
fizične in pravne osebe iz zadevnih držav, ozemelj in regij lahko
sodelujejo v postopkih, s katerimi se ti ukrepi izvajajo. 
2.                      
Ta možnost se lahko predvidi v programskih
dokumentih iz člena 7.
Člen 17
Prekinitev
pomoči Unije
Če katera od partnerskih držav ne
upošteva načel demokracije, pravne države in spoštovanja človekovih
pravic ter temeljnih svoboščin, Unija brez poseganja v določbe o
prekinitvi pomoči iz sporazumov o partnerstvu in sodelovanju ter
pridružitvenih sporazumov s partnerskimi državami in regijami zadevno državo
povabi, naj opravi posvetovanja, da bi se poiskala rešitev, sprejemljivo za obe
strani, razen v izjemno nujnih primerih. Če posvetovanja z zadevno državo
ne privedejo do rešitve, ki bi bila sprejemljiva za obe strani, ali če se
posvetovanja zavrnejo ali v izjemno nujnih primerih, lahko Svet sprejme
ustrezne ukrepe v skladu s členom 215(1) Pogodbe o delovanju Evropske
unije, ki lahko vključujejo popolno ali delno prekinitev pomoči
Unije.
Člen 18
Referenčni finančni znesek
1.                      
Finančna sredstva, ki so na voljo za izvajanje
te uredbe v obdobju 2014–2020, znašajo
18 182 300 000 EUR (v tekočih cenah). Programom
čezmejnega sodelovanja iz člena 6(1)(c) se dodeli do 5 %
finančnih sredstev.
2.                      
Letne odobritve odobri proračunski organ v
mejah finančnega okvira.
3.                      
Kakor je navedeno v členu 13(2) uredbe
„Erasmus za vse“, bo za spodbujanje mednarodne razsežnosti visokega šolstva
ukrepom za učno mobilnost v države zunaj EU ali iz njih ter za sodelovanje
in dialog o politikah z organi/institucijami/organizacijami iz teh držav,
dodeljenih tudi približno 1 812 100 000 EUR iz
različnih zunanjih instrumentov (instrument za razvojno sodelovanje,
evropski sosedski instrument, instrument za predpristopno pomoč,
instrument partnerstva in Evropski razvojni sklad). Za uporabo navedenih
sredstev se bodo uporabljale določbe uredbe „Erasmus za vse“.
Sredstva bodo na voljo v obliki dveh
večletnih dodelitev, ki bosta zajemali le prva štiri oziroma preostala tri
leta. To financiranje se bo odražalo v večletnih okvirnih programih teh
instrumentov v skladu z opredeljenimi potrebami in prednostnimi nalogami
zadevnih držav. Dodelitev sredstev se lahko revidira v primeru nepredvidenih
okoliščin večjih razsežnosti ali pomembnih političnih sprememb v
skladu z zunanjimi prednostnimi nalogami EU.
Člen 19 
Evropska služba za zunanje delovanje
Ta uredba se uporablja v skladu s Sklepom
Sveta (EU) št. 2010/427/EU o organizaciji in delovanju Evropske službe za
zunanje delovanje.
Člen 20 
Začetek veljavnosti
Ta uredba začne veljati tretji dan po
objavi v Uradnem listu Evropske unije. Uporablja se od
1. januarja 2014.
Ta uredba je v celoti zavezujoča
in se neposredno uporablja v vseh državah članicah.
V Bruslju,
Za Evropski parlament                                  Za
Svet
Predsednik                                                     Predsednik
PRILOGA
Partnerske države iz člena 1
Alžirija
Armenija
Azerbajdžan
Belorusija
Egipt
Gruzija
Izrael
Jordanija
Libanon
Libija
Moldavija
Maroko
Zasedeno palestinsko ozemlje 
Sirija
Tunizija
Ukrajina
OCENA FINANČNIH POSLEDIC
ZAKONODAJNEGA PREDLOGA ZA
EVROPSKI SOSEDSKI INSTRUMENT
1.           OKVIR PREDLOGA/POBUDE 
              1.1.    Naslov predloga/pobude 
              1.2.    Zadevna
področja ABM/ABB
              1.3.    Vrsta
predloga/pobude 
              1.4.    Cilji

              1.5.    Utemeljitev
predloga/pobude 
              1.6.    Trajanje
ukrepa in finančnih posledic 
              1.7.    Načrtovani
načini upravljanja 
2.           UKREPI UPRAVLJANJA 
              2.1.    Določbe
glede spremljanja in poročanja 
              2.2.    Sistem
upravljanja in nadzora 
              2.3.    Ukrepi
preprečevanja goljufij in nepravilnosti 
              2.4.    Ocena
stroškov in koristi kontrol
3.           OCENA FINANČNIH POSLEDIC
PREDLOGA/POBUDE 
              3.1.    Zadevni
razdelki večletnega finančnega okvira in odhodkovne proračunske
vrstice 
              3.2.    Ocenjeni
učinek na odhodke 
              3.2.1. Povzetek ocenjenega učinka na odhodke 
              3.2.2. Ocenjeni
učinek na odobritve za poslovanje 
              3.2.3. Ocenjeni
učinek na odobritve upravne narave
              3.2.4. Skladnost
z veljavnim večletnim finančnim okvirom
3.2.5. Udeležba tretjih oseb pri financiranju 
              3.3.    Ocenjeni
učinek na prihodke
OCENA FINANČNIH POSLEDIC
ZAKONODAJNEGA PREDLOGA
1.           OKVIR PREDLOGA/POBUDE
1.1         Naslov predloga/pobude
 Predlog uredbe (ES) št. XXX Evropskega parlamenta in Sveta o vzpostavitvi evropskega sosedskega instrumenta; 
1.2.        Zadevna področja ABM/ABB[19]

Naslov 19:
Zunanji odnosi
Dejavnost 19 08:
Evropska sosedska politika in odnosi z Rusijo
Naslov tega proračunskega poglavja 19 08
ustreza sedanji strukturi finančnih instrumentov za
obdobje 2007–2013. Predlaga se, da se za obdobje 2014–2020 ohrani
isto dejavnost 19 08, spremeni pa se naslov poglavja:
19 08 : Evropski
sosedski instrument 
1.3.        Vrsta predloga/pobude 
X Predlog/pobuda se nanaša na nov ukrep.

¨ Predlog/pobuda se
nanaša na nov ukrep, ki je nadaljevanje pilotnega
projekta / pripravljalnega ukrepa[20]. 
¨Predlog/pobuda je namenjena podaljšanju obstoječega ukrepa.

¨ Predlog/pobuda se
nanaša na nadaljevanje obstoječega ukrepa z novo usmeritvijo. 
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom/pobudo
Evropa v svetu: uveljavljanje politične vloge
EU na svetovnem prizorišču
1.4.2.     Specifični cilji in
zadevne dejavnosti ABM/ABB
Namen evropske
sosedske politike je vzpostaviti območje blaginje in dobrega sosedstva na
mejah EU, zlasti prek okrepljenega političnega združevanja, gospodarskega
povezovanja in tesnega sodelovanja na številnih področjih. V obdobju
2014–2020 bo EU prek posebnega finančnega instrumenta, tj. evropskega
sosedskega instrumenta, ki bo nadomestil Evropski instrument sosedstva in
partnerstva iz leta 2006, te cilje podpirala še naprej. Evropski sosedski
instrument bo zagotavljal večji del financiranja partnericam iz
proračuna EU. 
Podpora
Skupnosti v okviru te uredbe spodbuja tesnejše politično sodelovanje in
postopno gospodarsko povezovanje med Evropsko unijo in partnerskimi državami
ter zlasti podpira izvajanje sporazumov o partnerstvu in sodelovanju,
pridružitvenih sporazumov, ostalih obstoječih in prihodnjih sporazumov ter
skupno dogovorjenih akcijskih načrtov.
Podporo Unije
je treba nameniti zlasti za:
a) spodbujanje
človekovih pravic in temeljnih svoboščin, pravne države, načel
enakosti, vzpostavitev globlje in trajnostne demokracije, spodbujanje dobrega
upravljanja in razvoj dobro delujoče civilne družbe, vključno s
socialnimi partnerji; 
b) postopno
vključevanje na notranji trg Unije in okrepljeno sektorsko in medsektorsko
sodelovanje, vključno s približevanjem zakonodaje in pravne ureditve
standardom Unije in drugim ustreznim mednarodnim standardom ter s tem
povezanimi vzpostavljanjem institucij in naložbami, zlasti v medsebojne
povezave;
c) ustvarjanje
pogojev za dobro upravljano mobilnost ljudi in medosebne stike na
različnih ravneh;
d) vse vidike
trajnostnega in vključujočega razvoja, zmanjšanje revščine,
ustvarjanje delovnih mest, vključno z razvojem zasebnega sektorja; spodbujanje
notranje gospodarske, socialne in teritorialne kohezije, razvoja podeželja,
podnebnih ukrepov in pripravljenosti na nesreče;
e) krepitev
zaupanja in druge ukrepe, ki prispevajo k varnosti ter preprečevanju in
reševanju sporov;
f)
podregionalno in regionalno sodelovanje ter sodelovanje na območju
celotnega sosedstva in čezmejno sodelovanje. 
Podpora Unije
se lahko uporabi tudi na drugih področjih, kadar je to v skladu s
splošnimi cilji evropske sosedske politike.
Zadevne
dejavnosti AMB/ABB
Naslov dejavnosti
19 08 se spremeni: Evropski sosedski instrument. 
1.4.3.     Pričakovani izid in
učinki
Navedite,
kakšne posledice naj bi imel predlog/pobuda na
upravičence / ciljne skupine.
Ozadje
Na podlagi
člena 8 Pogodbe o Evropski uniji in nove vizije ESP o tesneje
povezani, demokratični, uspešni in stabilni sosedski regiji, v kateri
lahko vsaka partnerska država izkoristi ugodnosti prilagojenega in
diferenciranega pristopa, je treba prihodnji finančni instrument za
sosedsko regijo prilagoditi ambicioznejšim ciljem prenovljene ESP. To je treba
storiti tudi, ker se ob izvajanju takšne vizije z izzivi srečujejo tudi
partnerice, ki morajo sprejeti težavne in drage reforme, preden so ugodnosti,
ki jih pridobijo, vidne v celoti. 
Prihodnji
evropski sosedski instrument si mora zlasti prizadevati za uresničitev
glavnih ciljev nove vizije ESP ter obravnavati posebne težave in izzive,
ugotovljene v preteklosti. 
V
sporočilu z naslovom „Nov odziv na spremembe v sosedstvu“ so pojasnjeni
pristopi k reševanju vprašanja vzhodne Evrope in južnega Kavkaza z nadaljnjim
izvajanjem vzhodnega partnerstva ter vprašanja južnega Sredozemlja v okviru
novega „partnerstva za demokracijo in skupno blaginjo“. 
EU želi s
ponudbo „partnerstva za demokracijo in skupno blaginjo“ predvsem podpreti demokratične
spremembe, ki so se začele v Egiptu in Tuniziji ter bi se lahko razširile
na druge države v južnem Sredozemlju.
S strateškim
pregledom evropske sosedske politike (ESP), ki je bil opravljen lani, so bila
opredeljena področja, na katerih je mogoče politiko bistveno
okrepiti. Zaradi procesov prehoda v južnem Sredozemlju ter velike želje
prebivalcev teh držav po političnih in gospodarskih spremembah je
pomoč EU še toliko bolj nujna kot v preteklosti, pokazalo pa se je tudi,
na katerih področjih bi EU in partnerske države lahko in tudi morale
izboljšati svoje delovanje. EU prav tako ostaja zavezana trajni podpori
demokratizaciji in reformnim procesom v celotni sosedski regiji, na vzhodu in
jugu.
1.4.4.   Kazalniki
rezultatov in učinkov
Navedite, s
katerimi kazalniki se bo spremljalo izvajanje predloga/pobude.
Ta uredba
določa bistvene elemente ter podlago za intervencije EU. Konkretni ukrepi
so opredeljeni v večletnih programskih dokumentih in letnih akcijskih
programih, v katerih so podrobno določene dejavnosti, ki jih mora opraviti
EU, vključno s pričakovanimi rezultati in želenim učinkom
zadevnih ukrepov. Ob sprejetju zgornjih dokumentov oziroma programov bodo
določeni tudi podrobni kazalniki za spremljanje in izvajanje, da bi se natančno
ocenil napredek pri izpolnjevanju ciljev politik ob upoštevanju posebnosti
zadevnega ukrepa. Kazalniki bodo temeljili na letnem poročilu o napredku o
izvajanju akcijskih načrtov ESP, statističnih podatkih in/ali oceni
neodvisnih organov, kadar koli je na voljo, pri čemer bo ocenjevanje in
spremljanje potekalo na naslednji način: 
a.         Spoštovanje
človekovih pravic in demokratičnih standardov bo ocenjeno na podlagi
podatkov in statistike, ki jih zagotavljajo NVO, ZN in regionalni organi, o
svobodi združevanja, izražanja in zbiranja ter svobodi tiska in medijev;
ustreznem spremljanju demokratičnih in verodostojnih volitev; stopnji
korupcije; bolj neodvisnem in učinkovitejšem sodstvu; boljšem
demokratičnem nadzoru nad varnostnim sektorjem. Opozoriti je treba, da v
zvezi z vprašanji s področja človekovih pravic ni nobenih uradnih
kazalnikov. Vendar so razvrstitve, ki jih pripravljajo številne organizacije,
še vedno uporabna ocena stanja, pri čemer višje uvrstitve (leto za letom)
ponavadi pomenijo napredek na določenem področju.
b.         Vse
večja vključenost na notranji trg EU se bo med drugim merila z
nihanjem trgovinskih tokov v primerjavi z izhodiščnimi podatki v letu n=0
(podatki Eurostata); z napredkom pri približevanju pravne ureditve normam in
standardom EU, ocenjeno glede na razpoložljive izhodiščne podatke v letu
„n=0“ in, zelo na splošno, s številom držav, ki so vzpostavile poglobljeno in
celovito območje proste trgovine.
c          Povečana
mobilnost, ki je povezana z boljšim upravljanjem meja in migracij, napredkom
pri vzpostavljanju partnerstev za mobilnost, poenostavitvi vizumskih postopkov
in sporazumov o liberalizaciji vizumskih režimov, se bo ocenjevala z
razpoložljivo statistiko (Eurostata in/ali drugih zanesljivih institucij),
merjenjem turističnih, migracijskih in akademskih/študentskih tokov v letu
„n“ v primerjavi z izhodiščnimi podatki v letu „n=0“.
d.         Zmanjšanje
notranjih gospodarskih razlik; večja zaposlenost; razvoj MSP; politike,
zakonodaja; več poklicnega izobraževanja in usposabljanja in stopnja
blaginje kmečkega prebivalstva ter zanesljivost preskrbe s hrano se bodo
ocenjevali s podatki iz Eurostata, OECD, Skupine Svetovne banke, UNDP ter
uradne statistike. Vključevali bodo tudi periodično posodobljene
podatke o zaposlovanju (število, panoge, starost, spol), številkah v zvezi z
MSP (ustanovitev/zaprtje MSP), številkah v zvezi z izobraževanjem, porazdelitvi
bogastva, ki se bodo primerjali z izhodiščnimi podatki iz leta „n=0“. V
tem okviru bo posebna pozornost namenjena izmeri ginijevega količnika (za
oceno zmanjšanja ali povečanja razlik v odhodkih). 
e.         Vse
močnejši proces krepitve zaupanja na področjih, ki jih pretresajo
spori in napredek pri reševanju obstoječih sporov bosta ocenjena z
elementi iz poročil o napredku.
f.          Več
sodelovanja med partnerskimi državami v obmejnih regijah, okrepljeni regionalni
dialog, število skupnih odgovorov na regionalne izzive na različnih
področjih, število skupnih stališč in dejavnosti; socialni in
gospodarski razvoj obmejnih območij.
1.5.        Utemeljitev predloga/pobude
1.5.1.     Potrebe, ki jih je treba
kratkoročno ali dolgoročno zadovoljiti 
Vizija
politike in srednjeročni cilji
Dolgoročna
vizija, na kateri temelji ESP, je sosedstvo, v katerem vsaka partnerska
država razvija svoje povezave z EU v skladu s svojimi željami, potrebami in
zmogljivostmi. V političnem smislu to vključuje ponudbo za tesnejše
sodelovanje z EU, vključno z več skupnimi pobudami na mednarodnem
prizorišču pri vprašanjih skupnega interesa. V gospodarskem smislu je EU
odprta tudi za tesnejše gospodarsko povezovanje, ki bi pripeljalo do postopnega
gospodarskega vključevanja na notranji trg EU. Prav tako podpira
večjo vključujočo in trajnostno rast v sosednjih državah, ki bi
tako lahko postale konkurenčnejše, energetsko učinkovitejše,
ustvarjale dostojna delovna mesta, dosegle razvojne cilje tisočletja in
uresničile strategijo za razvoj z nizkimi emisijami ogljika, da bi
prispevale svoj delež v boju proti podnebnim spremembam. EU bi morala
aktivirati vse svoje politike glede na vzajemne potrebe in interese ter zavezanost
vsake države reformam in demokratizaciji. 
Cilj je večja vzajemna zavezanost politični in gospodarski
blaginji državljanov – Evrope in sosednjih držav –, ki je najboljše jamstvo za
našo skupno stabilnost in blaginjo. Tej viziji ne manjka izzivov. Za partnerske
države nujne reforme pomenijo precejšnje stroške in napore, preden bodo
začele prinašati koristi. Z vidika EU je pomembno, da ni ogroženo nemoteno
delovanje notranjega trga in da se zagotovi uresničevanje mobilnosti v
varnem okolju. 
Partnerske
države, ki bodo sprejele odločilne ukrepe za politične in gospodarske
reforme, lahko v prihodnjih letih pričakujejo sklenitev pridružitvenega
sporazuma v okviru vzhodnega partnerstva (vzhod) ali vključitev v partnerstvo
za demokracijo in skupno blaginjo (jug). To bodo spremljali večja
mobilnost in stiki med ljudmi (vključno z morebitno vzpostavitvijo
partnerstev za mobilnost), gospodarsko povezovanje v okviru morebitnega
industrijskega sodelovanja, razvoj MSP, neposredne tuje naložbe in okrepljeni
trgovinski odnosi z EU (npr. z vzpostavitvijo poglobljenih in celovitih
prostotrgovinskih območij ter sklenitvijo drugih sporazumov, npr. na
področjih kmetijstva, storitev in ustanavljanja, ali sporazumov o
skladnosti in sprejemljivosti industrijskih proizvodov za prednostne sektorje)
in tesnejše sektorsko povezovanje (npr. z vključevanjem na vseevropski
energetski trg, sodelovanjem na mednarodnih trgih ogljika, vključno s
pripravljalnimi ukrepi za povezovanje s sistemom EU za trgovanje z emisijami,
ter sodelovanjem v programih in agencijah EU v skladu z možnostmi
vključitve v posamezni program in s splošnimi smernicami o sodelovanju v
agencijah EU). 
EU želi s
ponudbo „partnerstva za demokracijo in skupno blaginjo[21]“
predvsem podpreti demokratične spremembe, ki so se začele v Egiptu in
Tuniziji ter bi se lahko razširile na druge države. Te države za odločno
nadaljevanje procesa demokratičnih sprememb potrebujejo podporo pri
reformaciji svojih institucij in ponovnem zagonu gospodarske rasti. Tudi
njihovi prebivalci morajo spoznati, da je EU pripravljena pomagati v tem
zanimivem, a težkem obdobju sprememb.
Evropski
sosedski instrument bi moral vedno bolj temeljiti na politikah in
omogočati večje razlikovanje, večjo prožnost, strožje pogoje in
spodbude za najuspešnejše države, da bi se upoštevali zastavljeni cilji
posameznega partnerstva (npr. pogajanja o poglobljenih in celovitih
območjih proste trgovine). Pomoč EU bi se lahko prav tako vedno bolj
izvajala s prenosom na partnerske države, če bodo upoštevana finančna
pravila Unije in zaščiteni finančni interesi EU.
Financiranje
Sredstva,
namenjena novemu evropskemu sosedskemu instrumentu, odražajo cilje revidirane
ESP. Zato se predlaga, da se evropskemu sosedskemu instrumentu v obdobju 2014
do 2020 dodeli znesek v višini 18 182 300 000 EUR v
tekočih cenah. 
Razlikovanje
Raven podpore
EU bo odvisna od napredka pri vzpostavljanju in krepitvi demokracije, od
spoštovanja pravne države ter hitrosti izvajanja reform. Bolj kot bo država
napredovala pri notranjih reformah in hitreje kot ji bo to uspevalo, večjo
podporo bo prejela od EU. Ta okrepljena podpora bo imela različne oblike,
vključno s povečanimi finančnimi sredstvi za socialni in
gospodarski razvoj, obsežnejšimi programi za vzpostavljanje institucij,
večjim dostopom do trga, okrepljenim financiranjem EIB v podporo naložbam
in večjim omogočanjem mobilnosti. Te prednostne zaveze bodo
prilagojene potrebam vsake države in regionalnim razmeram. Iz zavez bo
razvidno, da imajo tehtne reforme precejšnje začetne stroške. Za države,
ki reform ne bodo izvedle, bo EU znova proučila financiranje ali ga celo
zmanjšala.
1.5.2.     Dodana vrednost ukrepanja
Evropske unije
Predlog je
treba razumeti v splošnem okviru prenovljene evropske sosedske politike, ki
partnerskim državam ponuja tesnejše politično sodelovanje in poglobljeno
gospodarsko povezovanje v skladu s členom 8 Lizbonske pogodbe.
Temelji na izmenjavi izkušenj, pridobljenih z evropskim povezovanjem, s
sosednjimi državami in na njihovem postopnem vključevanju v politike EU. 
EU je
najprimernejša partnerica za zagotavljanje te pomoči v sosedskih državah,
v katerih je prilagajanje pravilom in standardom EU eden ključnih ciljev
politike. Določene vrste podpore, kot na primer spodbujanje postopnega
gospodarskega vključevanja na notranji trg EU, dostop do schengenskega
območja ali sodelovanje v programih EU, lahko zagotovi le EU. Zato
je EU vodilna partnerica v sodelovanju z večino od teh držav, to vlogo pa
splošno priznavajo države članice, mednarodne finančne institucije in
drugi donatorji. Pomoč sosedam EU, da se približajo politikam, pravilom in
standardom EU, je ključno gonilo za reforme v državah partnericah ESP. 
1.5.3.     Glavna spoznanja iz podobnih
izkušenj v preteklosti
Od uvedbe
Evropskega instrumenta sosedstva in partnerstva so se pojavila številna
vprašanja, ki so neposredno ali posredno povezana z zasnovo instrumenta. Dolg
postopek načrtovanja programov in premajhna usklajenost finančne
pomoči s politiko in prednostnimi nalogami, opredeljenimi v akcijskih
načrtih evropske sosedske politike in drugih ustreznih dokumentih, sta
bila pogosto izpostavljena kot pomembna izziva, ki ju je treba obravnavati v
prihodnosti. Koordinacija in skladnost z intervencijami, ki se izvajajo v
okviru drugih instrumentov, sta pomembni vprašanji. Določbe, ki omogočajo
skupne dejavnosti s partnericami/regijami zunaj geografskega obsega Evropskega
instrumenta sosedstva in partnerstva, so bistvenega pomena za izvajanje
številnih dejavnosti in jih je treba ohraniti.
Pomoč
Evropskega instrumenta sosedstva in partnerstva se uporablja za zagotavljanje
posojil finančnih institucij za financiranje naložbenih projektov v
infrastrukturo ter za podporo zasebnemu sektorju s posojili in poslovanjem s
tveganim kapitalom. To se izvede s pomočjo EIB v okviru Sklada za evro-sredozemske
naložbe in partnerstvo ter s pomočjo EIB, Evropske banke za obnovo in
razvoj in drugih evropskih finančnih institucij v okviru Sklada za
spodbujanje naložb v sosedstvo. Sodelovanje z mednarodnimi finančnimi
institucijami bi bilo treba nadalje okrepiti z uporabo inovativnih orodij,
zlasti na področju garancij. Z uporabo obnovljivih skladov bi se lahko
okrepil učinek tega sodelovanja.
Horizontalna
vprašanja, ki so za Evropski instrument sosedstva in partnerstva zelo pomembna,
so med drugim prilagodljivost ter zmožnost odzivanja na krize in nepredvidene
situacije. V sosedski regiji ostaja reševanje dolgotrajnih kriz eden od
ključnih izzivov. Kakršna koli rešitev v okviru Evropskega instrumenta
sosedstva in partnerstva bo morala biti skladna s političnimi
odločitvami o prihodnjem instrumentu za stabilnost (zlasti o njegovem
obsegu in velikosti) ter z njegovim odnosom z geografskimi instrumenti. Sedanji
mehanizmi za hitro posredovanje v primeru kriz delujejo dobro in bi jih bilo
treba dodatno okrepiti.
Treba je
proučiti, kako se lahko izboljša spremljanje, med drugim tudi s krepitvijo
povezave med političnimi dialogi ter programi pomoči (vključno s
tehnično pomočjo). Poleg tega je pomembno, da so cilji politike
podprti z ustreznimi orodji, ki omogočajo njihovo izvajanje. Treba je
proučiti, kako se lahko zagotovi tehnična pomoč / TAIEX,
pri čemer je ena od možnosti razširitev obsega mehanizma, tako da se
vključijo elementi, kot so usposabljanje in študije primera. Treba bi bilo
okrepiti tudi sodelovanje na področju statistike. 
Učinkovita
politika konkurence skupaj z drugimi cilji politike, kot sta dobro
delujoča javna uprava in neodvisno sodstvo, ki ščiti izvršljivost
pogodb, ustvarja poslovno okolje, ki spodbuja gospodarsko rast. 
Po svetu je
regionalno sodelovanje svojo dodano vrednost dokazalo zlasti pri podpori
regionalnim sinergijam in omrežjem na ključnih področjih skupnega
interesa, kot so okolje, podnebne spremembe, energija, trajnostni razvoj,
razvoj malih in srednjih podjetij, mediji in svoboda izražanja, raziskave, IKT
in mobilnost mladih. Regionalno sodelovanje se je prav tako izkazalo za zelo
učinkovito na ravni znotraj regij (jug in vzhod). Veliko programov je
„dvojčkov“ (civilna zaščita, spodbujanje zasebnih naložb), ki so
osredotočeni tako na jug kot tudi vzhod. Pomembno vlogo je igralo tudi
čezmejno sodelovanje. Mehanizem razdeljenih obveznosti, ki se uporablja v
programih čezmejnega sodelovanja, se je izkazal za koristnega.
1.5.4.     Skladnost in možne sinergije z
drugimi relevantnimi instrumenti
Zunanje politike/instrumenti
Lizbonska
pogodba določa nov institucionalni okvir za zunanje ukrepanje Unije. Ta je
namenjen spodbujanju skladnosti stališč EU in krepitvi njenega položaja na
mednarodni ravni. EU mora imeti dolgoročno politično strategijo za
zunanje ukrepanje in ustrezen sklop orodij, ki ji morajo omogočati
izvajanje naslednjih strateških ciljev:
spodbujanje
in zastopanje vrednot EU v tujini. Z evropskim
sosedskim instrumentom bo EU spodbujala prehodne in demokratične procese
in krepila civilne družbe okoli svojih meja, 
načrtovanje
politik EU v podporo agendi EU 2020 za pametno, trajnostno in
vključujočo nizkoogljično rast. Z
evropskim sosedskim instrumentom bo EU podprla spopadanje s poglavitnimi
globalnimi izzivi ter pomagala pri sprejemanju ustreznih reform, ki bodo
koristile EU in partnerskim državam. 
povečanje
vpliva razvojnega sodelovanja EU z glavnim ciljem
izkoreniniti revščino. Prek evropskega sosedskega instrumenta bo EU
pomagala partnerskim državam pri spopadanju z njihovimi razvojnimi izzivi, npr.
podnebnimi spremembami, v skladu z njihovimi potrebami, zmogljivostmi,
interesi, zavezami ter morebitnim učinkom pomoči. Evropski sosedski
instrument bo pripomogel tudi k izboljšanju koordinacije EU in skladnosti
politik za razvoj, 
naložbe v
dolgoročno blaginjo, stabilnost in demokracijo v sosedstvu EU. Oblikovanje območja stabilnosti, blaginje in demokracije je
glavni cilj evropskega sosedskega instrumenta in prenovljene sosedske politike.
Prednost bo imela podpora regionalnim in dvostranskim politikam EU,
vključno s tematskimi politikami, v širši sosedski regiji. Zaradi procesov
demokratičnega prehoda v južnem Sredozemlju in njihovih možnih
učinkov v širši regiji je treba bolje podpreti prizadevanja teh družb za
demokratične vrednote in načela ter pravičnejšo porazdelitev
koristi rasti, hkrati pa izpolnjevati cilje večjega političnega
sodelovanja in povezovanja s sosedami na jugu in vzhodu. Zato je treba še
večjo pozornost nameniti sodelovanju z akterji civilne družbe in socialnimi
partnerji,
izboljšanje
preprečevanja in reševanja kriz. Evropski
sosedski instrument bi moral omogočiti okrepljeno in prožnejšo podporo
preprečevanju in reševanju kriz v sosedski regiji.
Podpora
sosednjim državam EU prek posebnega in usmerjenega instrumenta, ki se
izvaja na podlagi politike, z dodeljenimi finančnimi sredstvi, ki
ustrezajo ciljem prenovljene ESP, je očitno skladna z glavnimi
prednostnimi nalogami zunanjega ukrepanja EU.
Za države ESP
bodo še naprej na voljo drugi finančni instrumenti, s katerimi se rešujejo
posebna vprašanja politike (svetovni izzivi, človekove pravice, jedrska
varnost) ali krizne situacije (makrofinančna pomoč, instrument za
stabilnost, instrumenti humanitarne pomoči). 
Notranje
politike
Glede na to,
da je cilj ESP spodbujanje tesnejših povezav med EU in partnerskimi
državami, je treba okrepiti določbe za boljšo koordinacijo notranjih in
zunanjih politik EU v sosedski regiji, vključno prek okrepljenega
sodelovanja z ustreznimi službami Komisije med fazo načrtovanja programov,
in po potrebi prek uporabe mehanizmov, ki omogočajo zbiranje sredstev iz
razdelkov za notranje politike in zunanje ukrepe proračuna EU.
To bi lahko
zlasti veljalo za področja sodelovanja, kot so infrastruktura s
čezmejnimi razsežnostmi, zlasti prometna in energetska omrežja, sektor IKT[22]
in druge omrežne industrije, kot tudi visokošolsko izobraževanje in okolje,
zaradi njihove izrazite čezmejne komponente. Večja podpora evropskega
sosedskega instrumenta razvoju zmogljivosti na področju raziskav in
inovacij bi pripomogla k podpori vsem zgoraj navedenim področjem
sodelovanja ter pomagala vsem partnerskim državam pri približevanju politikam
in ciljem EU, da bi se lahko spopadle s svetovnimi in regionalnimi izzivi.
Na podlagi
koordiniranega pristopa pri črpanju sredstev iz proračuna EU za
takšne instrumente bi si bilo treba prizadevati za večje sinergije z
notranjimi politikami EU in s tem povezano uporabo inovativnih finančnih
instrumentov. Tako bi se lahko olajšalo
zbiranje sredstev iz različnih razdelkov večletnega finančnega okvira.
1.6.        Trajanje ukrepa in
finančnih posledic
¨ Časovno omejen
predlog/pobuda: 
–              
x           trajanje predloga/pobude od …do …, 
–              
x           finančne posledice med letoma … in
… 
–              
X Časovno
neomejen predlog/pobuda:
–              
izvedba z začetnim obdobjem postopne krepitve
med letoma 2014 in 2020,
–              
ki mu sledi polno delovanje.
1.7.        Načrtovani načini
upravljanja[23] 
x Neposredno centralizirano upravljanje –
Komisija. 
x Posredno centralizirano upravljanje –
prenos izvrševanja na:
–              
x           izvajalske agencije, 
–              
¨ organe, ki jih ustanovita Skupnosti[24], 
–              
x           nacionalne javne organe/organe, ki
opravljajo javne storitve, 
–              
¨         osebe, ki se jim zaupa izvedba določenih ukrepov v skladu
z naslovom V Pogodbe o Evropski uniji in so določene v relevantnem
temeljnem aktu v smislu člena 49 finančne uredbe. 
X Deljeno upravljanje
z državami članicami. 
X Decentralizirano upravljanje s tretjimi državami. 
X Skupno upravljanje z
mednarodnimi organizacijami (navedite).
Cilji se bodo uresničevali s kombinacijo
ukrepov, izvedenih v okviru različnih načinov upravljanja. 
2.           UKREPI UPRAVLJANJA 
2.1.        Določbe glede
spremljanja in poročanja
Navedite
pogostost in pogoje.
Sistemi
Komisije za spremljanje in ocenjevanje so vse bolj osredotočeni na
rezultate. V njih je združeno delo notranjega osebja in zunanje tehnično
znanje.
Projektni
vodje v delegacijah in na sedežih na različne načine neprekinjeno
spremljajo izvajanje projektov in programov, kadar je mogoče, med drugim
tudi z obiski na terenu. S spremljanjem se pridobijo dragocene informacije o
napredku; vodjem namreč pomaga odkrivati potencialna in dejanska ozka grla
ter ustrezno ukrepati.
Zunanji
neodvisni strokovnjaki na podlagi pogodb o izvedbi dela ocenjujejo uspešnost
zunanjega ukrepanja EU s pomočjo treh različnih sistemov. Te ocene
prispevajo k določanju odgovornosti in izboljšanju ukrepov, ki se že
izvajajo, ter se uporabijo za podlago pri oblikovanju prihodnjih politik in
ukrepov, pri čemer črpajo iz preteklih izkušenj. Vsa orodja
uporabljajo mednarodno priznana ocenjevalna merila OECD/DAC, vključno s
(potencialnim) učinkom.
Na ravni
projektov zagotavlja sistem v rezultate usmerjenega spremljanja, ki ga
upravljajo na sedežu, kratek, osredotočen pregled kakovosti vzorca
ukrepov. Neodvisni strokovnjaki za področje v rezultate usmerjenega
spremljanja ocenijo projekte z močno strukturirano in standardizirano
metodologijo, v ocenah pa poudarijo prednosti in slabosti projektov ter dajo
priporočila, kako izboljšati učinkovitost. 
Ocene na ravni
projekta, ki jih upravlja delegacija EU, zadolžena za projekt, zagotovijo
podrobnejšo, bolj poglobljeno analizo in pomagajo vodjem projekta, da
izboljšajo tekoče intervencije in pripravijo prihodnje. Za izvedbo analize
in zbiranje odzivov ter dokazov od vseh zainteresiranih strani in nenazadnje
končnih upravičencev so zaposleni zunanji, neodvisni strokovnjaki s
strokovnim znanjem na področju tematskih in geografskih programov.
Komisija opravlja tudi strateške ocene svojih politik, od
načrtovanja programov in strategij do izvajanja ukrepov v posameznem
sektorju (kot sta zdravstvo, izobraževanje itd.), v posamezni državi ali regiji
ali za posamezen instrument. Te ocene zagotavljajo pomembno podlago za
oblikovanje politik ter snovanje instrumentov in projektov. Vse te ocene se
objavijo na spletišču Komisije, povzetki njihovih ugotovitev pa so vključeni
v letno poročilo Svetu in Evropskemu parlamentu.
2.2.        Sistem upravljanja in nadzora

2.2.1.     Ugotovljena tveganja 
Okolje
Za okolje, v
katerem se izvršuje pomoč evropskega sosedskega instrumenta, so
značilna naslednja tveganja, da se ne dosežejo cilji instrumenta, da
finančno poslovodenje ne bi bilo najboljše in/ali da se ne bi upoštevala
veljavna pravila (napake v zvezi z zakonitostjo in pravilnostjo):
–
gospodarska/politična nestabilnost in/ali naravne nesreče v
partnerskih državah lahko povzročijo težave in zamude pri oblikovanju in
izvajanju ukrepov, 
– pomanjkanje
institucionalnih in upravnih zmogljivosti v partnerskih državah lahko
povzroči težave in zamude pri oblikovanju in izvajanju ukrepov, 
– spremljanje
geografsko razpršenih projektov in programov (po navadi za več
držav/ozemelj/regij) je lahko logistično/stroškovno zahtevno – zlasti to
velja za kakršne koli nadaljnje dejavnosti na kraju samem,
– raznolikost
potencialnih partnerjev/upravičencev ter različne strukture in
zmogljivosti notranje kontrole lahko povzročijo razdrobljenost ter s tem
zmanjšajo učinkovitost in uspešnost razpoložljivih virov Komisije za
podporo in spremljanje izvajanja,
– slaba
kakovost in nezadostna količina razpoložljivih podatkov o rezultatih in
učinkih zunanje pomoči / izvajanju nacionalnih razvojnih načrtov
v partnerskih državah lahko ovira zmožnost Komisije, da poroča o
rezultatih in prevzame odgovornost zanje.
Pričakovana
stopnja tveganja neupoštevanja veljavnih pravil
Kar zadeva
upoštevanje pravil, je cilj za ta instrument ohraniti zgodovinsko stopnjo
tveganja (stopnjo napake) za portfelj EuropeAid, tj. „neto“ stopnjo
preostalih napak (na večletni osnovi, potem ko so bile za zaključene
pogodbe opravljene vse načrtovane kontrole in popravki) pod 2 %. To
tradicionalno pomeni ocenjeno stopnjo napak v razponu 2–5 % v letnem
naključno izbranem vzorcu transakcij, ki ga preveri Evropsko računsko
sodišče za letno izjavo o zanesljivosti. Po mnenju urada EuropeAid je to
najnižja stopnja tveganja neskladnosti, ki jo je mogoče doseči glede
na okolje z visokimi tveganji ter ob upoštevanju upravne obremenitve in
potrebne stroškovne učinkovitosti kontrol skladnosti. 
2.2.2.     Načrtovani načini
nadzora 
Struktura
notranje kontrole urada EuropeAid
Postopki
notranje kontrole in poslovodenja urada EuropeAid so zasnovani tako, da
zagotavljajo razumno zagotovilo o uresničevanju ciljev glede
učinkovitosti in uspešnosti njegovega delovanja, zanesljivosti njegovega
finančnega poročanja ter skladnosti z ustreznim zakonodajnim in
postopkovnim okvirom.
Učinkovitost
in uspešnost
Urad EuropeAid
bo za zagotovitev učinkovitosti in uspešnosti svojega delovanja (ter
zmanjšanje visoke stopnje tveganja v okolju, v katerem izvršuje zunanjo
pomoč) – poleg vseh elementov celovitega postopka Komisije za strateško
politiko in načrtovanje, notranjerevizijskega okolja ter drugih zahtev iz
standardov Komisije za notranjo kontrolo – pri vseh svojih instrumentih še
naprej uporabljal prilagojen okvir upravljanja pomoči, kar pomeni:
– prenos
upravljanja večine zunanje pomoči na delegacije EU na terenu,
– jasno in
formalizirano delitev finančne odgovornosti (od odredbodajalca na podlagi
prenosa – generalni direktor – naprej) na podlagi nadaljnjega prenosa z
odredbodajalca na podlagi nadaljnjega prenosa (direktor) na sedežu na vodjo
delegacije,
– redno
poročanje delegacij EU sedežu (poročila o upravljanju zunanje
pomoči), vključno z letno izjavo o zanesljivosti, ki jo da vodja
delegacije,
–
zagotavljanje obsežnega programa usposabljanja za osebje na sedežu in v
delegacijah,
– znatno
vzajemno podporo in usmerjanje med sedeži in delegacijami (tudi po internetu),
– redne
„preveritvene“ obiske pri delegacijah s prenesenimi pooblastili na 3 do 6 let,
– metodologijo
upravljanja projektnih in programskih ciklusov, ki vključuje: 
– kakovostna
podporna orodja za zasnovo ustreznega posredovanja, metodo njegovega
zagotavljanja, mehanizem financiranja, upravljavski sistem, oceno in izbiro
morebitnih izvedbenih partnerjev itd.,
– orodja za
vodenje, spremljanje in poročanje za programe in projekte, da se zagotovi
učinkovito izvajanje, vključno z rednim zunanjim spremljanjem
projektov na kraju samem,
– celovito
oceno in revizijo.
Finančno
poročanje in računovodstvo
EuropeAid si
bo še naprej prizadeval delovati po najvišjih standardih v računovodstvu
in finančnem poročanju z uporabo računovodskega sistema Komisije
na podlagi nastanka poslovnega dogodka (ABAC), pa tudi posebnih orodij za
zunanjo pomoč, kot je skupni informacijski sistem RELEX (CRIS). 
Kar zadeva
skladnost z ustreznim zakonodajnim in postopkovnim okvirom, so metode kontrole
skladnosti določene v oddelku 2.3 (ukrepi preprečevanja goljufij
in nepravilnosti).
Vloga
odborov in pododborov
Pričakuje
se, da bodo imeli pododbori vedno bolj aktivno vlogo pri kontroli izvajanja
programov.
2.3.        Ukrepi preprečevanja
goljufij in nepravilnosti 
Navedite
obstoječe ali načrtovane preprečevalne in zaščitne ukrepe.
Glede na
visoka tveganja v okolju, v katerem deluje urad EuropeAid, je treba v njegovih
sistemih predvideti, da se lahko pojavi znatno število morebitnih napak
(nepravilnosti) v zvezi s skladnostjo v transakcijah, ter vanje v čim
zgodnejši fazi plačilnega procesa vgraditi visoko stopnjo kontrol
preprečevanja, odkrivanja in odprave teh napak. V praksi to pomeni, da se
bodo kontrole skladnosti urada EuropeAid najbolj opirale na obsežne predhodne
preglede, ki jih bodo opravljali zunanji revizorji in osebje Komisije na terenu
pred končnimi plačili za projekte (hkrati pa bodo še vedno opravljali
tudi nekaj naknadnih revizij in pregledov), tako da bodo te kontrole znatno
presegale raven finančne zaščite, zahtevane v skladu s finančno
uredbo. Okvir skladnosti urada EuropeAid sestavljajo med drugim naslednji
pomembni elementi:
Ukrepi za
preprečevanje napak
obvezno
osnovno usposabljanje o problematiki goljufij za osebje, ki upravlja
pomoč, in revizorje;
zagotavljanje
smernic (tudi po internetu), vključno s praktičnim vodnikom za
postopke javnega naročanja, priročnikom za urad EuropeAid in sklopom
orodij za finančno poslovodenje (za izvedbene partnerje);
predhodna
ocena za zagotovitev, da so organi, ki upravljajo ustrezna sredstva EU v
okviru skupnega, decentraliziranega in deljenega upravljanja, uvedli ustrezne
ukrepe proti goljufijam za preprečevanje in odkrivanje goljufij pri
upravljanju teh sredstev;
predhodno
preverjanje mehanizmov boja proti goljufijam, ki so na razpolago v partnerskih
državah, kot del ocene upravljanja javnih financ, natančneje izpolnjevanja
merila za upravičenost do prejemanja proračunske podpore
(tj. dejavna zavezanost boju proti goljufijam in korupciji, ustrezni
inšpekcijski organi, zadostne pravosodne zmogljivosti ter učinkoviti
mehanizmi odzivanja in sankcioniranja);
Komisija je
leta 2008 v Akri podpisala mednarodno pobudo za pregledno pomoč, ki
določa standard za preglednost pomoči, kar zagotavlja
pravočasnejše, podrobnejše in rednejše poročanje o tokovih
pomoči in dokumentih o pomoči.
Komisija od
14. oktobra 2011 izvaja prvo fazo standarda iz te mednarodne pobude,
ki se nanaša na preglednost objav informacij o pomoči, pred naslednjim
forumom na visoki ravni o učinkovitosti pomoči v Busanu,
novembra 2011. Poleg tega bo v sodelovanju z državami
članicami EU oblikovala skupno spletno računalniško aplikacijo,
imenovano TR-AID, ki bo pretvarjala podatke o pomoči EU, pridobljene
na podlagi mednarodne pobude za pregledno pomoč in iz drugih virov, v
uporabniku prijazne informacije o pomoči.
Ukrepi za
odkrivanje in odpravljanje napak
zunanje
revizije in preverjanja (obvezni in na podlagi ocene tveganj), ki jih med
drugim izvaja Evropsko računsko
sodišče;
naknadni
pregledi (na podlagi ocene tveganj) in izterjave;
ustavitev
financiranja EU v primerih resnih goljufij, vključno s korupcijo
velikih razsežnosti, dokler organi ne sprejmejo ustreznih ukrepov za odpravo in
preprečevanje takih goljufij v prihodnje.
Poleg tega bo
urad EuropeAid izpopolnil svojo strategijo za boj proti goljufijam v skladu z
novo strategijo Komisije na področju boja proti goljufijam, ki je bila
sprejeta 24. junija 2011, da se med drugim zagotovi:
pri notranji
kontroli urada EuropeAid v zvezi z bojem proti goljufijam popolna uskladitev s
strategijo Komisije,
pri pristopu
urada EuropeAid k obvladovanju tveganj goljufij usmerjenost v opredelitev
tveganih področij za goljufije in ustreznega odziva,
pri sistemih,
ki se uporabljajo za porabo sredstev EU v tretjih državah, možnost
priklica ustreznih podatkov za njihovo vključitev v obvladovanje tveganj
goljufij (npr. dvojnega financiranja),
po potrebi
vzpostavitev mrež in vzpostavitev ustreznih informacijskih orodij za analizo
primerov goljufij v sektorju zunanje pomoči.
2.4         Ocena stroškov in koristi
kontrol
Za
portfelj EuropeAid skupaj so povprečni letni stroški notranje
kontrole/poslovodenja za obdobje proračunskega načrtovanja 2014–2020
ocenjeni na 658 milijonov EUR v odobritvah za prevzem obveznosti. Ta
znesek vključuje upravljanje Evropskega razvojnega sklada, ki deluje
integrirano znotraj upravljavske strukture urada EuropeAid. Ti
neoperativni stroški pomenijo približno 6,4 % ocenjenega letnega povprečja
v višini 10,2 milijarde EUR, kolikor je načrtovano za skupne
(operativne + upravne) obveznosti urada EuropeAid v njegovem portfelju
odhodkov, ki se bo financiral iz splošnega proračuna EU in Evropskega
razvojnega sklada za obdobje, ki se začne z letom 2012. 
Ti stroški poslovodenja
vključujejo vse osebje EuropeAid na sedežu in v delegacijah,
infrastrukturo, prevoz, usposabljanje, spremljanje, ocenjevanje in revizijske
pogodbe (vključno s tistimi, ki jih izvedejo upravičenci).
Urad EuropeAid
načrtuje, da bo v okviru izboljšane in poenostavljene ureditve novih
instrumentov sčasoma zmanjšal razmerje med upravljavskimi in operativnimi
dejavnostmi, pri čemer bo izhajal iz sprememb, ki bodo verjetno sprejete v
skladu z revidirano finančno uredbo. Ključne koristi teh stroškov poslovodenja
se bodo pokazale v uresničevanju ciljev politike, uspešni in
učinkoviti rabi virov ter izvajanju odločnih stroškovno
učinkovitih ukrepov za preprečevanje napak in drugih pregledov za
zagotovitev zakonite in pravilne porabe sredstev.
Še naprej se
bo vlagalo v izboljšanje značilnosti in obsega upravljavskih dejavnosti
ter pregledov skladnosti. Vendar bodo te dejavnosti še naprej pomenile potrebne
stroške za učinkovito in uspešno uresničevanje ciljev instrumentov z
najmanjšim mogočim tveganjem neskladnosti (stopnja preostalih napak pod
2 %). Ocenjuje se, da so ti stroški znatno manjši od morebitnih izgub ob
odpravi ali zmanjšanju notranje kontrole na področju s tako visokimi
tveganji.
3.           OCENA FINANČNIH POSLEDIC
PREDLOGA/POBUDE 
3.1.        Zadevni razdelki
večletnega finančnega okvira in odhodkovne proračunske vrstice 
Po vrsti, v skladu z
razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka 19 08 [poimenovanje … evropski sosedski instrument] || dif./nedif. ([25]) || držav Efte[26] || držav kandidatk[27] || tretjih držav || v smislu člena 18(1)(aa) finančne uredbe 
 4 || evropski sosedski instrument || nedif. || NE || NE || NE || NE 
 5 ||   evropski sosedski instrument – upravni odhodki   || dif. || NE || NE || DA || NE 
·                        
Zahtevane nove proračunske vrstice – NE
Po vrsti, v skladu
z razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka [poimenovanje…………………...……….] || dif./ nedif. || držav Efte || držav kandidatk || tretjih držav || v smislu člena 18(1)(aa) finančne uredbe 
   || [XX.YY.YY.YY]   ||   || DA/NE || DA/NE || DA/NE || DA/NE 
3.2         Ocenjeni učinek na
odhodke 
3.2.1      Povzetek ocenjenega
učinka na odhodke
v mio. EUR (na tri decimalna mesta natančno)
 Razdelek večletnega finančnega okvira: || 4 || Zunanji odnosi 
 GD za <…….> <…….> ||   ||   || leto N[28] 2014 || leto N+1 2015 || leto N+2 2016 || leto N+3 2017 || Leto N+4 2018 || Leto N+5 2019 || Leto N+6 2020 || SKUPAJ || 
  Odobritve za poslovanje ||   ||   ||   ||   ||   ||   ||   ||   || 
 Evropski sosedski instrument (19 08) || prevzete obveznosti || (1) || 2 181,076 || 2 347,302 || 2 408,952 || 2 501,395 || 2 637,736 || 2 806,952 || 2 952,883 || 17 836,296 || 
 plačila || (2) || 1 852,576 || 2 001,902 || 2 051,252 || 2 170,595 || 2 249,836 || 2 349,252 || 2 498,583 || 15 173,996 || 
 Odobritve upravne narave, ki se financirajo iz sredstev nekaterih specifičnih programov[29] ||   ||   ||   ||   ||   ||   ||   ||   ||   ||   
 Številka proračunske vrstice 19 01 04 02 ||   || (3) || 47,424 || 48,098 || 48,748 || 49,405 || 50,164 || 50,748 || 51,417 || 346,004 || 
 Odobritve za DG <…….> SKUPAJ || prevzete obveznosti || =1+1a +3 || 2 228,500 || 2 395,400 || 2 457,700 || 2 550,800 || 2 687,900 || 2 857,700 || 3 004,300 || 18 182,300 || 
 plačila || =2+2a +3 || 1 900,000 || 2 050,000 || 2 100,000 || 2 220,000 || 2 300,000 || 2 400,000 || 2 550,000 || 15 520,000 || 
  Odobritve za poslovanje SKUPAJ || prevzete obveznosti || (4) || 2 181,076 || 2 347,302 || 2 408,952 || 2 501,395 || 2 637,736 || 2 806,952 || 2 952,883 || 17 836,296 
 plačila || (5) || 1 852,576 || 2 001,902 || 2 051,252 || 2 170,595 || 2 249,836 || 2 349,252 || 2 498,583 || 15 173,996 
  Odobritve upravne narave, ki se financirajo iz sredstev nekaterih specifičnih programov, SKUPAJ || (6) || 47,424 || 48,098 || 48,748 || 49,405 || 50,164 || 50,748 || 51,417 || 346,004 
 Odobritve za RAZDELEK <4> večletnega finančnega okvira SKUPAJ || prevzete obveznosti || =4+ 6 || 2 228,500 || 2 395,400 || 2 457,700 || 2 550,800 || 2 687,900 || 2 857,700 || 3 004,300 || 18 182,300 
 plačila || =5+ 6 || 1 900,000 || 2 050,000 || 2 100,000 || 2 220,000 || 2 300,000 || 2 400,000 || 2 550,000 || 15 520,000 
 Razdelek večletnega finančnega okvira: || 5 || „Upravni odhodki“ 
v mio. EUR (na tri decimalna mesta natančno)
   ||   ||   || leto N 2014 || leto N+1 2015 || leto N+2 2016 || leto N+3 2017 || leto N+4 2018 || leto N+5 2019 || leto N+6 2020 || SKUPAJ 
 GD za <…….> || 
  Človeški viri || 37,036 || 36,662 || 36,289 || 35,919 || 35,919 || 35,919 || 35,919 || 253,662 
  Drugi upravni odhodki || 2,244 || 2,192 || 2,173 || 2,155 || 2,155 || 2,155 || 2,155 || 15,227 
 GD za <…….> SKUPAJ || odobritve || 39,279 || 38,854 || 38,462 || 38,073 || 38,073 || 38,073 || 38,073 || 268,889 
 Odobritve za RAZDELEK 5 večletnega finančnega okvira SKUPAJ || (prevzete obveznosti SKUPAJ = plačila SKUPAJ) || 39,279 || 38,854 || 38,462 || 38,073 || 38,073 || 38,073 || 38,073 || 268,889 
   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   
v mio. EUR (na tri decimalna mesta natančno)
   ||   ||   || leto N 2014 || leto N+1 2015 || leto N+2 2016 || leto N+3 2017 || leto N+4 2018 || leto N+5 2019 || leto N+6 2020 || SKUPAJ 
 Odobritve za RAZDELKE od 1 do 5 večletnega finančnega okvira SKUPAJ || prevzete obveznosti || 2 267,779 || 2 434,254 || 2 496,162 || 2 588,873 || 2 725,973 || 2 895,773 || 3 042,373 || 18 451,189 
 plačila || 1 939,279 || 2 088,854 || 2 138,462 || 2 258,073 || 2 338,073 || 2 438,073 || 2 588,073 || 15 788,889 
3.2.2      Ocenjeni učinek na
odobritve za poslovanje 
–              
¨         Predlog/pobuda ne zahteva porabe odobritev za poslovanje. 
–              
ý         Predlog/pobuda zahteva porabo odobritev za poslovanje, kot je
pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
 Navedba ciljev in realizacij   ò ||   ||   || leto N || leto N+1 || leto N+2 || leto N+3 || … vstavite ustrezno število let glede na trajanje učinka (prim. točka 1.6) || SKUPAJ 
 REALIZACIJE 
 vrsta realizacije[30] || povprečni stroški realizacije || stroški || stroški || stroški || stroški || stroški || stroški || stroški || stroški skupaj 
 Geografski programi[31] || 2072,023 || 2229,937 || 2288,504 || 2376,325 || 2505,849 || 2666,605 || 2805,238 || 16944,481 
 Programi čezmejnega sodelovanja[32]... || 109,054 || 117,365 || 120,448 || 125,070 || 131,887 || 140,348 || 147,644 || 891,815 
 STROŠKI SKUPAJ || 2181,076 || 2347,302 || 2408,952 || 2501,395 || 2637,736 || 2806,952 || 2952,883 || 17836,296 
3.2.3      Ocenjeni učinek na
odobritve upravne narave
3.2.3.1 Povzetek 
–              
¨         Predlog/pobuda ne zahteva porabe odobritev za upravne zadeve. 
–              
X          Predlog/pobuda zahteva porabo odobritev
za upravne zadeve, kot je pojasnjeno v nadaljevanju:
v mio. EUR (na tri decimalna
mesta natančno)
   || leto N [33] 2014 || leto N+1 2015 || leto N+2 2016 || leto N+3 2107 || leto N+4 2018 || leto N+5 2019 || leto N+6 2020 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri || 37,036 || 36,662 || 36,289 || 35,919 || 35,919 || 35,919 || 35,919 || 253,662 
 Drugi upravni odhodki || 2,244 || 2,192 || 2,173 || 2,155 || 2,155 || 2,155 || 2,155 || 15,227 
 Seštevek za RAZDELEK 5 večletnega finančnega okvira || 39,279 || 38,854 || 38,462 || 38,073 || 38,073 || 38,073 || 38,073 || 268,889 
   ||   ||   ||   ||   ||   ||   ||   ||   
 Odobritve zunaj RAZDELKA 5[34] večletnega finančnega okvira ||   ||   ||   ||   ||   ||   ||   ||   
 Človeški viri || 46,898 || 47,534 || 48,170 || 48,806 || 49,441 || 50,077 || 50,713 || 341,639 
 Drugi odhodki upravne narave || 0,525 || 0,564 || 0,578 || 0,600 || 0,723 || 0,671 || 0,705 || 4,366 
 Seštevek za odobritve zunaj RAZDELKA 5 večletnega finančnega okvira || 47,424 || 48,098 || 48,748 || 49,405 || 50,164 || 50,748 || 51,417 || 346,004 
 SKUPAJ || 86,703 || 86,952 || 87,211 || 87,479 || 88,238 || 88,821 || 89,491 || 614,894 
3.2.3.2   Ocenjene potrebe po
človeških virih 
–              
¨         Predlog/pobuda ne zahteva porabe človeških virov. 
–              
X          Predlog/pobuda zahteva porabo
človeških virov, kot je pojasnjeno v nadaljevanju:
ocena, izražena v celih številkah (ali na
največ eno decimalno mesto natančno)
 ||   || leto N || leto N+1 || Leto N+2 || Leto N+3 || leto N+4 2018 || leto N+5 2019 || leto N+6 2020 
  Načrt delovnih mest (za uradnike in začasne uslužbence) || 
 || XX 01 01 01 (sedež ali predstavništva Komisije) || 137,8 || 136,4 || 135,1 || 133,7 || 133,7 || 133,7 || 133,7 
 || XX 01 01 02 (delegacije) || 78,4 || 77,6 || 76,8 || 76,0 || 76,0 || 76,0 || 76,0 
 || XX 01 05 01 (posredne raziskave) ||   ||   ||   ||   ||   ||   ||   
 || 10 01 05 01 (neposredne raziskave) ||   ||   ||   ||   ||   ||   ||   
 ||  Zunanje osebje (v ekvivalentu polnega delovnega časa: EPDČ)[35] || 
 || XX 01 02 01 (PU, ZU, NNS iz splošnih sredstev) || 9,3 || 9,2 || 9,1 || 9,0 || 9,0 || 9,0 || 9,0 
 || XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   
 || XX 01 04 yy[36] || – na sedežu[37] || 93,3 || 91,4 || 89,6 || 87,9 || 86,2 || 84,5 || 82,8 
 || – na delegacijah || 468,1 || 475,3 || 482,4 || 489,6 || 496,7 || 503,9 || 511,0 
 || XX 01 05 02 (PU, ZU, NNS za posredne raziskave) ||   ||   ||   ||   ||   ||   ||   
 || 10 01 05 02 (PU, ZU, NNS za neposredne raziskave) ||   ||   ||   ||   ||   ||   ||   
 || Druge proračunske vrstice (navedite) ||   ||   ||   ||   ||   ||   ||   
 || SKUPAJ || 786,9 || 790,0 || 793,1 || 796,2 || 801,6 || 807,1 || 812,6 
XX je zadevno področje
ali naslov.
Potrebe po človeških virih se krijejo z
osebjem iz GD, že dodeljenim za upravljanje tega ukrepa in/ali prerazporejenim
v GD, po potrebi dopolnjenim z dodatnimi viri, ki se lahko pristojnemu GD
dodelijo v okviru postopka letne dodelitve virov glede na proračunske
omejitve.
3.2.4      Skladnost z večletnim
finančnim okvirom za obdobje 2014–2020 
–              
X          Predlog/pobuda
je skladna z večletnim finančnim okvirom za obdobje 2014–2020.
–              
¨         Predlog/pobuda bo pomenila spremembo ustreznega razdelka
večletnega finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
–              
¨         Predlog/pobuda zahteva uporabo instrumenta prilagodljivosti
ali spremembe večletnega finančnega okvira[38].
Pojasnite te zahteve ter navedite zadevne razdelke in
proračunske vrstice ter ustrezne zneske.
3.2.5      Udeležba tretjih oseb pri
financiranju 
–              
V predlogu/pobudi ni načrtovano sofinanciranje
tretjih oseb. 
–              
X V predlogu/pobudi je
načrtovano sofinanciranje, kot je ocenjeno v nadaljevanju:
 Sofinanciranje v okviru pobude je dovoljeno, vendar niso določeni posebni zneski. 
odobritve v mio. EUR (na tri decimalna mesta
natančno)
   || leto N || leto N+1 || leto N+2 || leto N+3 || … vstavite ustrezno število let glede na trajanje učinka (prim. točka 1.6) || Skupaj 
 Navedite organ sofinanciranja || N/A ||   ||   ||   ||   ||   ||   || N/A 
 Sofinancirane odobritve SKUPAJ || N/A ||   ||   ||   ||   ||   ||   || N/A 
3.3         Ocenjeni učinek na
prihodke 
 –                         ý      Predlog/pobuda nima finančnih posledic za prihodke. –                         OPOMBA: Zelo majhni proračunski prihodki (v primerjavi s celotno velikostjo instrumenta) lahko izhajajo iz vrnjenih sredstev v okviru poslov tveganega kapitala, ki se izvajajo v sodelovanju z mednarodnimi finančnimi institucijami. 
–        ¨         Predlog/pobuda
ima finančne posledice, kot je pojasnjeno v nadaljevanju:
–           ¨         na lastna sredstva, 
–           ¨         na razne prihodke. 
v mio. EUR (na tri decimalna mesta natančno)
 Proračunska vrstica prihodkov: || Odobritve na voljo za tekoče proračunsko leto || Učinek predloga/pobude[39] 
 leto N || leto N+1 || leto N+2 || leto N+3 || … vstavite ustrezno število stolpcev glede na trajanje učinka (prim. točka 1.6) 
 Člen …………. ||   ||   ||   ||   ||   ||   ||   ||   
Za razne namenske
prihodke navedite zadevne proračunske vrstice.
Navedite metodo
izračuna učinka na prihodke.
[1]               Komisija je o vprašanjih zanesljive oskrbe z energijo in
mednarodnega sodelovanja pripravila sporočilo: „Energetska politika EU:
povezovanje s partnerji zunaj naših meja,“ COM(2011) 539 z dne
7. septembra 2011.
[2]               Komisija je o sodelovanju na področju prometa
pripravila naslednje Sporočilo: „EU in sosednje regije: prenovljeni
pristop k prometnemu sodelovanju,“ COM(2011) 415 z dne
7. julija 2011.
[3]               Mala in srednja podjetja.
[4]               Informacijske in komunikacijske
tehnologije.
[5]               Vključno s spodbujanjem agende
za dostojno delo.
[6]               Vključno z razvojem skupnega
prostora za znanje in inovacije.
[7]               Na področju podnebnih ukrepov v sosedski regiji bi
morala EU dejansko spodbujati in podpirati razvoj, ki bo bolj odporen na
podnebne spremembe in učinkovit glede emisij ogljika.
[8]               tj. mir in varnost, zmanjšanje revščine,
humanitarna pomoč, naložbe v stabilnost in rast v državah, ki se
pripravljajo na pristop, ter sosedskih državah, reševanje svetovnih izzivov,
spodbujanje standardov in vrednot EU ter mednarodnih standardov in vrednot ter
spodbujanje rasti in konkurenčnosti v tujini.
[9]               Uradna razvojna pomoč. 
[10]             Pogodba o delovanju Evropske unije.
[11]             UL L…
[12]             UL C , , str. .
[13]             UL C , , str. .
[14]             UL L 310, 9.11.2006, str. 1. 
[15]             UL L
[16]             UL L 55, 28.2.2011, str. 13.
[17]             UL L
[18]             UL L
[19]             ABM: upravljanje po dejavnostih, ABB: oblikovanje
proračuna po dejavnostih.
[20]             Pilotni in pripravljalni ukrepi iz
člena 49(6)(a) ali (b) finančne uredbe.
[21]             COM(2011) 200 z dne 8. marca 2011.
[22]             Uvedbe storitev IKT in namestitve zadevne infrastrukture
ter vpliva interneta na rast, svobodo izražanja in demokratične vrednote
ne gre podcenjevati.
[23]             Pojasnitve načinov upravljanja in sklicevanje na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[24]             Organi iz člena 185
finančne uredbe.
[25]             dif. = diferencirana sredstva /
nedif. = nediferencirana sredstva.
[26]             EFTA: Evropsko združenje za prosto trgovino. 
[27]             Države kandidatke in, če je primerno, potencialne
države kandidatke Zahodnega Balkana.
[28]             Leto N je leto začetka
izvajanja predloga/pobude.
[29]             Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice BA), posredne
raziskave, neposredne raziskave.
[30]             Realizacije so proizvodi in storitve, ki bodo dobavljeni
(npr.: število financiranih izmenjav študentov, število kilometrov novo
zgrajenih cest itd.).
[31]             Razdelitev je le približna. Načrtovanje programov in
dodeljevanje sredstev v okviru te uredbe bo usmerjalo načelo „več za
več“. 
[32]             Podobni zneski bodo v podporo
programom čezmejnega sodelovanja namenjeni v okviru uredbe o ESRR.
[33]             Leto N je leto začetka
izvajanja predloga/pobude.
[34]             Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice BA), posredne
raziskave, neposredne raziskave.
[35]             PU = pogodbeni uslužbenec; ZU = začasni uslužbenec; MSD
= mlajši strokovnjak v delegaciji; LU = lokalni uslužbenec; NNS = napoteni
nacionalni strokovnjak. 
[36]             V okviru zgornje meje za zunanje sodelavce iz odobritev za
poslovanje (prej vrstice BA).
[37]             Predvsem strukturni skladi, Evropski kmetijski sklad za
razvoj podeželja (EKSRP) in Evropski sklad za ribištvo (ESR).
[38]             Glej točki 19 in 24 Medinstitucionalnega
sporazuma.
[39]             Za tradicionalna lastna sredstva (carine, prelevmane za
sladkor) morajo biti navedeni neto zneski, tj. bruto zneski po odbitku
25 % stroškov pobiranja.